qundao/data-zh-poetry huggingface dataset:
白云窝
作者：王汝玉
朝代：明

君家昔在吴山住，俗客长年少来去。我因登眺远相寻，直到白云最深处。怜君所寓多清幽，云为台榭雪为楼。但解此身居混沌，不知人世换春秋。采药云随身，读易云依座。閒到白云吟，醉拥白云卧。石鼎茶香午梦回，白云犹自未曾开。柳絮一天风不卷，梨花万树月初来。莫论柳絮风，难比梨花月，容易飘零容易缺。何如白白山中云，晨夕相看自怡悦。自怡悦，人谁知，白云本与无心期。飘然辞云下山去，佩琴携鹤游京师。寄迹京师逾十载，白云缥缈长不改。济人未了竟忘归，故山猿鹤应相待。我去君来二十春，今朝那复又逢君。何时共买东风棹，相与还山访白云。
白云窝
作者：王汝玉
朝代：明

道人昔隐吴山麓，檐下常留白云宿。道人今住钟山西，半櫩思借白云栖。吴山钟山相对起，江水江花三百里。多情惟有故山云，长日氤氲落窗几。窗几白云看渐多，道人身在白云窝。兴来击碎铁如意，翻作青天白日起。青天云起知多少，笑指蓬莱山石小。沧溟弱水一杯中，咫尺扶桑海光晓。我生本是无心人，叨入青琐陪朝绅。平生无限江海趣，白云常与情相亲。偶来假榻云窗卧，满屋白云寒欲堕。横江孤鹤一声秋，枕上黄粮忽惊破。
白石坡
作者：王汝玉
朝代：明

坡上有青松，坡下多白石。还愁苍藓生，何处寻行迹。
白鹤山房
作者：王汝玉
朝代：明

白鹤何年过海东，翩然飞落山之中。只今鹤去几千载，惟有青山镇长在。青山长在人民非，白鹤何如竟不归。美人结屋山中住，朝对林霏暮岩雨。它日松窗短梦惊，山中应有鹤来鸣。
皆山轩为吴太仆赋
作者：王汝玉
朝代：明

滁阳绕郭皆名山，丹崖翠壁交回环。西南诸峰更奇绝，平地耸出青螺鬟。美人开轩游息处，况占绿水清溪湾。山川明秀风景淑，别是洞府非尘寰。久居太仆掌马政，屡听黄鸟春绵蛮。秉心深沈功效著，声誉藉藉闻朝班。江淮地方数千里，但在野蕃驹马中。骅骝骐骥不知万，富盛岂止充天闲。公馀多暇得自适，凭轩萧索恒怡颜。卷帘忽惊空翠堕，拄笏正值孤云还。松梢结巢来皓鹤，竹下放笼开白鹇。悠然俯仰足佳趣，胸中安得生荆菅。青编缥轴列左右，云端五色光斓斑。诗情画思时涌发，清气奕奕冲巾纶。天然造化露毫素，野花芳草惭妖娴。追寻醉翁吟笑地，想像高致无由攀。山僧智仙去已远，酿泉声迸空潺湲。穿林度壑觅陈迹，屐齿印遍苔痕斑。乃知美宦有如此，底须投笔踰玉关。嗟予亦抱烟霞癖，孤琴乘兴良非难。十年不渡杨子险，讵识关岭行程艰。菲才缪沗青琐直，日事文墨多裁删。佳殽丰膳叨饱饫，法酝名果加分颁。坐忘寒暑屡迁改，临江枫叶霜频殷。人生托身各有所，造物于我谁云悭。晴窗偶动卧游兴，消我半日浮生閒。琅琊尽入行乐里，胜境不用虞神奸。长歌一曲远缄寄，不觉新月娥眉弯。山灵好事应有识，请置万壑千岩间。露凉夜永烦朗诵，激起天籁秋珊珊。
石湖送别
作者：王汝玉
朝代：明

青山嵯峨云外起，下有澄湖绵十里。春风吹雨洗吴天，天净湖明玉镜圆。范公昔日曾游处，水色山光带烟树。春明画舫载笙歌，独有游人自来去。美人从此赴京师，湖上杨花正乱飞。歌罢湖山前度曲，佩声归去侍彤闱。
秋夜
作者：王汝玉
朝代：明

碧天凉月漾金波，玉漏微时夜半过。客梦不知归路远，乡心偏是到秋多。鹊惊孤影翻风叶，蛩带寒声起露莎。遥想五湖烟雨好，无由重整旧渔蓑。
秋夜九首
作者：王汝玉
朝代：明

桐风弦商声，竹露琤寒滴。室幽月离离，壁古虫唧唧。迟莫行可企，朱明奄成昔。方来无新欢，既逝多故戚。晶晶窗下灯，照我为生客。西陆气凄恻，败扉宵不扃。片月落空隙，冷烟攒破棂。戚戚少安卧，悠悠孤抱醒。悲蛩呻酸响，老木挺瘦形。即此丛众感，懵然使心冥。忧听不及远，客梦不暇长。哀风吊中夜，古叶啼高苍。幽幽篱下枝，尚缀微薄芳。严霜将卒至，生意安所望。失时贵潜智，扬己徒见伤。君子识命分，泯灭庸何妨。瘦骨惧寒集，病怀惊运周。回愁缘肠转，孤绪随噫抽。念昔苦多谬，惭今未违尤。流光逐逝水，瞬息不暂留。涉川当乘舟，遵岐当驾辀。前修有良轨，后辈宜勉由。尚须策其驽，庶几道可求。寒月如利戟，棱棱不可干。愁人如秋蝉，嘒嘒皆哀酸。新泪迸故眼，后噫续前叹。谁言一寸心，中有虑万端。冷衾无暖卧，短烛无长明。志士有愤叹，忧人多苦声。凉月挂寒壁，枯飙嘶商茎。四时递相促，羲驭长不宁。□□忽如剪，抚□飒已盈。窦虫鸣幽幽，馀生欲何成。四壁鬼神满，单栖谁与群。凝心无定寐，集耳多虚闻。病骨利于刃，瘠肤皱成纹。盘盘愁轮运，袅袅忧绪纷。强为咿嚘歌，鸣响如悲蚊。羁贫日弥甚，破屋秋夜长。数点星挂帐，五更霜落床。寒蜂刺双足，峭若撄剑铓。枯泣不为滴，惫噫总成章。自怜憔悴生，安得逢春阳。露滴夕气瘦，风泣霜天枯。暗萤无远照，商鸟有惊呼。癯肩耸将折，吟肠痛如刳。忍苦求古道，古道非今途。今途与古道，曲直各异趋。趋曲不趋直，伤哉古道芜。
秋夜九首·其一
作者：王汝玉
朝代：明

桐风弦商声，竹露琤寒滴。室幽月离离，壁古虫唧唧。迟莫行可企，朱明奄成昔。方来无新欢，既逝多故戚。晶晶窗下灯，照我为生客。
秋夜九首·其七
作者：王汝玉
朝代：明

四壁鬼神满，单栖谁与群。凝心无定寐，集耳多虚闻。病骨利于刃，瘠肤皱成纹。盘盘愁轮运，袅袅忧绪纷。强为咿嚘歌，鸣响如悲蚊。
秋夜九首·其三
作者：王汝玉
朝代：明

忧听不及远，客梦不暇长。哀风吊中夜，古叶啼高苍。幽幽篱下枝，尚缀微薄芳。严霜将卒至，生意安所望。失时贵潜智，扬己徒见伤。君子识命分，泯灭庸何妨。
秋夜九首·其九
作者：王汝玉
朝代：明

露滴夕气瘦，风泣霜天枯。暗萤无远照，商鸟有惊呼。癯肩耸将折，吟肠痛如刳。忍苦求古道，古道非今途。今途与古道，曲直各异趋。趋曲不趋直，伤哉古道芜。
秋夜九首·其二
作者：王汝玉
朝代：明

西陆气凄恻，败扉宵不扃。片月落空隙，冷烟攒破棂。戚戚少安卧，悠悠孤抱醒。悲蛩呻酸响，老木挺瘦形。即此丛众感，懵然使心冥。
秋夜九首·其五
作者：王汝玉
朝代：明

寒月如利戟，棱棱不可干。愁人如秋蝉，嘒嘒皆哀酸。新泪迸故眼，后噫续前叹。谁言一寸心，中有虑万端。
秋夜九首·其八
作者：王汝玉
朝代：明

羁贫日弥甚，破屋秋夜长。数点星挂帐，五更霜落床。寒蜂刺双足，峭若撄剑铓。枯泣不为滴，惫噫总成章。自怜憔悴生，安得逢春阳。
秋夜九首·其六
作者：王汝玉
朝代：明

冷衾无暖卧，短烛无长明。志士有愤叹，忧人多苦声。凉月挂寒壁，枯飙嘶商茎。四时递相促，羲驭长不宁。□□忽如剪，抚□飒已盈。窦虫鸣幽幽，馀生欲何成。
秋夜九首·其四
作者：王汝玉
朝代：明

瘦骨惧寒集，病怀惊运周。回愁缘肠转，孤绪随噫抽。念昔苦多谬，惭今未违尤。流光逐逝水，瞬息不暂留。涉川当乘舟，遵岐当驾辀。前修有良轨，后辈宜勉由。尚须策其驽，庶几道可求。
秋夜寄华东湖
作者：王汝玉
朝代：明

旅泊未云久，遽兹及良时。郊原夕澄澈，星斗上参差。望君密迩地，结我千里思。岂无泽畔舟，泛月弄清漪。徒然起幽兴，尚愧文墨羁。行待瑶华秀，终当践佳期。援毫惭鄙陋，先用写暌离。
秋夜对月
作者：王汝玉
朝代：明

桂月高秋满，兰堂独夜长。凉光浮露叶，清响乱风篁。徂谢悲馀景，彫伤感众芳。所思千里阻，重此值凄霜。
秋夜怀沈秀才
作者：王汝玉
朝代：明

萤栖衰苇寒，月敛疏萝暝。羁怀悄无欢，卧背风灯影。露冷叶声翻，更深人语定。欲弹孤桐琴，惆怅谁能听。因兹念知己，展转至宵竟。
秋斋晓坐
作者：王汝玉
朝代：明

旭旦抱虚寂，斋居绝諠哗。淡然思虑息，悦此景气佳。凉飔散烦燠，绿树含清华。兹焉即栖屏，奚用穷幽遐。羽人漱金液，隐者营丹砂。长生事既悖，遗世言徒誇。我志孰能亮，沈吟空自嗟。
秋江晚罾
作者：王汝玉
朝代：明

残阳潋潋照秋波，閒理渔罾下浅莎。但使得鱼那怕晚，水村南北酒家多。
端阳应制
作者：王汝玉
朝代：明

九重阊阖开黄道，香雨清尘润瑶草。銮舆游幸凤城南，锦绣江山胜蓬岛。卿云流彩映紫清，薰风绮树娇莺鸣。花园禁籞肃万骑，仰见金钺罗霓旌。须臾中使传宣下，特敕群臣张大射。酒如川涌肉如陵，陈赏奚论万金价。雁翎矢逐神飙驰，平分杨柳璚瑛枝。綵门嵯峨报毬度，恍睹碧落流星飞。鹓鸿斑列欢殾沸，欣遇太平全盛世。河清海晏天地宁，紫塞丹崖皇化被。京华五月逢佳辰，万乘阅武行时巡。文臣将士同愉乐，康衢传播欢声新。微臣躬感风云会，况沐天恩降滂沛。年年今日奉宸游，圣寿长齐天万岁。
竹涧
作者：王汝玉
朝代：明

种竹绕涧滨，苍然昼如晦。故人期未来，自有清风至。
答丁逊学虞公务见寄
作者：王汝玉
朝代：明

前峰暝色起，四野黯将暮。缅怀故山人，相望阻欢晤。戚戚抱离愁，冲冲动忧素。岂无江上舟，泛此烟中渚。尚为文墨系，未果戒归路。载歌投赠篇，惆怅徒延伫。偶然返山中，相见散烦襟。别来又旬日，佳期尚难寻。郊原初雨歇，新绿遍春林。自惭萍梗迹，徒负烟霞心。览君枉贻什，中有金玉音。沈吟不能答，落日下西岑。
答丁逊学虞公务见寄·其一
作者：王汝玉
朝代：明

前峰暝色起，四野黯将暮。缅怀故山人，相望阻欢晤。戚戚抱离愁，冲冲动忧素。岂无江上舟，泛此烟中渚。尚为文墨系，未果戒归路。载歌投赠篇，惆怅徒延伫。
答丁逊学虞公务见寄·其二
作者：王汝玉
朝代：明

偶然返山中，相见散烦襟。别来又旬日，佳期尚难寻。郊原初雨歇，新绿遍春林。自惭萍梗迹，徒负烟霞心。览君枉贻什，中有金玉音。沈吟不能答，落日下西岑。
答友见寄
作者：王汝玉
朝代：明

莺歇蝉初动，经春别故扉。劳君遥问信，是我正思归。夜馆烦虚榻，秋风拟拂衣。莼鲈虽可恋，何似北山薇。
答王之常
作者：王汝玉
朝代：明

零露漙蔓草，月华皓前墀。美人在密迩，枉劄寄遐思。余本林栖士，夙怀山野姿。矧兹抱痾久，筋力弥已衰。虑淡非有悟，退閒固其宜。念彼谷中兰，芳生日应滋。过时不以佩，将与萧艾萎。非君同心者，此志谅谁知。
紫云书舍
作者：王汝玉
朝代：明

大江之东紫云山，平地拔出高㠝岏。晨光霁色蔚葱茜，五彩照耀青冥端。之子当年读书处，正近紫云山下住。长时频见紫云生，终日无心自来去。一从捧檄脱荷衣，落月空斋屡梦归。遥忆青山紫云里，绿萝应长旧岩扉。知子平生抱材器，致身合在青云际。莫将心恋紫云山，当展忠贞报明世。
紫翠丹房
作者：王汝玉
朝代：明

洞门深锁凤城春，迥隔长安陌上尘。云里山光搴幕入，雨中柳色过窗新。自缘习静成閒逸，非欲逃名事隐沦。想见斋居清昼永，药炉丹灶每相亲。
红梅
作者：王汝玉
朝代：明

绛罗偷换玉精神，不是西湖旧日春。花落莫随流水去，寻源恐误放舟人。
结交行
作者：王汝玉
朝代：明

坚冰不可履，内蓄万状波。小人不可近，对面兴网罗。倾舟非必深，折轮非必峨。君看平地间，步步山与河。
聚玉堂诗
作者：王汝玉
朝代：明

连城白璧天下奇，卞和得之翻见疑。周家弘璧及琬琰，列陈西序谁能窥。何如春秋邾国多，一门长幼春雍熙。风云清淑华搆启，九龙山前震泽湄。春花秋月岁频度，堂上日日吹埙篪。伯兄资禀温且栗，仲季咸粹无瑕玼。吕君旧为文学掾，揭题聚玉颜堂楣。河南先生玉堂老，文章烨耀长虹垂。雄篇奥义作题识，力挽古道孰浇漓。容台博士梁溪彦，持卷索我为歌诗。硁硁顽矿人所弃，敢对西子扬蛾眉。勉思祖母尤氏族，事宋穆陵为太师。昔营菟裘并锡麓，少小犹忆相追随。邑中著姓我多识，邹氏颇亦曾相知。青毡传家将百载，不逐桑海同更移。秋风万木总凋谢，挺然独抱凌霜姿。只今相承凡几叶，庭前皎皎增璚枝。缅怀时风久趋薄，欲咏棠棣嗟吾衰。喜君与俗不俱靡，二难皓发全怡怡。有如纷纷鸡鹜侣，蔚然孤凤丹山仪。余家昔尝秉友爱，乡人曾以芝兰推。那知中道遇摧折，鹡鸰原上徒伤悲。中情感激为君赋，才薄愧乏琼瑶词。
致乐堂
作者：王汝玉
朝代：明

奉亲思致孝，养志敞华堂。映日斑衣粲，迎风锦幕张。鹤垂耆耄发，雁列子孙行。椿树连庭茂，萱花近砌芳。田荆纷蔚蔚，窦桂发穰穰。酒献千金寿，炉供百福香。承颜和气集，政颂德音扬。繁祉方无已，遐龄政未量。长年皆乐事，宁赋采兰章。
致思堂
作者：王汝玉
朝代：明

果树皆初植，琴书是昔遗。先人存故物，孝子致长思。学礼趋庭日，承欢舞綵时。此心那可尽，徒咏蓼莪诗。
芦汀夜笛
作者：王汝玉
朝代：明

风捲芦花雪满洲，笛声飞送一江秋。曲中都是沧浪趣，楚客听来不用愁。
苏台柳送人还越中
作者：王汝玉
朝代：明

姑苏台前杨柳枝，万缕千条拂地垂。江南八月秋光暮，忽逢归客苏台路。归客新从江背来，金鞍暂解憩苏台。苏台杨柳犹堪折，相送归程到东越。东越迢迢路尚多，离怀别思将如何。请君共醉台前酒，听我新翻杨柳歌。杨柳歌残声可怜，却忆苏台全盛年。苏台全盛今衰改，唯有台前杨柳在。台前杨柳最娉婷，荡日摇风无限情。昔时绿带荫驰道，今日长条拂古城。古城下瞰百卷洲，洲上别君令我愁。别后相逢在何日，明年台上柳丝柔。
萍居
作者：王汝玉
朝代：明
体裁：古风

匏瓜有恒系，流萍无定踪。物情各自然，今古谁能通。人生寄宇内，出处将无同。墨生突不黔，原思老蒿蓬。仲尼称大圣，辙迹环周封。孟轲挟仁义，邹鲁不能容。宵人怀所安，君子顺其逢。行止虽殊涂，至今归一宗。愿子保贞素，坎流当任从。
萍居
作者：王汝玉
朝代：明

匏瓜有恒繫，流萍无定踪。物情各自然，今古谁能通。人生寄宇内，出处将无同。墨生突不黔，原思老蒿蓬。仲尼称大圣，辙迹环周封。孟轲挟仁义，邹鲁不能容。宵人怀所安，君子顺其逢。行止虽殊涂，至今归一宗。愿子保贞素，坎流当任从。
著存堂
作者：王汝玉
朝代：明

高堂已寂寞，居处若平生。结念承欢日，疑闻謦咳声。况兹承祀事，芳香既云升。中心致爱悫，洋洋俨居歆。孰谓逝者远，格思在精诚。著存记戴礼，端切孝子情。
蕉石图
作者：王汝玉
朝代：明

瘦玉含香黛色新，閒庭昼永悄无人。芭蕉展尽丁香结，又是长门一度春。
薛涛海棠
作者：王汝玉
朝代：明

锦城已得春消息，万里桥边花似织。东风先到海棠枝，千朵苞香茜裙拆。桥边美人花作魂，玉纤巧夺花精神。娟娟尽湿金茎露，却笑胭脂点绛唇。鸾笺半幅情无限，不学琴心抱孤怨。只愁化作綵云飞，绿叶阴阴閟深院。
行素轩
作者：王汝玉
朝代：明

谷粟苟充腹，膏粱非我谋。禦寒有布褐，奚用袭狐裘。颜生在陋巷，箪食乐忘忧。原思处蓬蒿，结驷匪所求。吁嗟去古远，此道良悠悠。之子秉夙尚，洁躬企前脩。力耕畎亩间，行素屏纷尤。浊酒盈春缸，时稼登寒畴。营计有恒产，奉亲足甘柔。长年逢馀暇，既唱还复酬。内省多自得，外观悉云浮。人生游寰宇，百岁非千秋。咄彼利名子，蚩蚩何止休。
西斋独坐
作者：王汝玉
朝代：明

馀照忽西沈，萝窗结暝阴。幽情谁与晤，孤思不能任。松风发远响，石濑荅清音。感此怀良友，因之托素琴。
访山中故人
作者：王汝玉
朝代：明

整策陟幽峻，寻云入灵溪。藤萝互蒙密，崖磴纷盘纡。长林倏数转，春鸟时一啼。稍觉去人远，讵知行路迷。欣值息心士，幽独在岩栖。清晤冥夙契，微旨启玄机。于焉素怀惬，澹然凡虑非。明当税尘鞅，投迹恒相依。
读余忠宣公文集
作者：王汝玉
朝代：明

中原日落秋尘黄，西望烽火连荆襄。雄藩宿将尽惊遁，书生复见张睢阳。孤军坚壁大江上，誓欲保障东南疆。羽书四入丞相府，援兵不出吁可伤。神州陆沈大势去，夫谁击楫江中央。七年大小数百战，士卒感发疲复张。食殚力竭城遂陷，麾下禆将无生降。嗟公竟作厉鬼死，全家义徇为国殇。至今遗文落人世，直与日月争辉光。伊余再拜获披诵，徒抆血泪沾衣裳。九原精爽应可作，愿歌大招荐椒浆。
谢故人送炭
作者：王汝玉
朝代：明

岁云暮矣天荒凉，北风萧飒号枯桑。天工衒术逞奇巧，剪冰作花散下方。空斋有客羸且病，正襟危坐冻欲僵。地炉无火灰亦冷，双足刺若触剑铓。故人相爱意殊厚，凌晨投以炭二筐。瘦形挺然状鸡骨，尚带栎坞秋烟香。便如暗室正欲睹，忽向目前逢夜光。施敲石火自吹燎，陡觉群阴皆遁藏。须臾血脉始和畅，渐久神气皆扬扬。信知此物功不细，能使阳德随昭彰。吾闻冬至子之半，泰道从此当开阳。今年天心亦何事，乃遣沴气妨时旸。缄诗报谢有深感，梅花几日开春香。
贞节堂
作者：王汝玉
朝代：明

良人死作战场鬼，赖有两儿犹可倚。抱儿啼泣背灯光，游魂不归秋夜长。当时罗衾香未灭，绣帏亦有鸳鸯结。妇人无夫若风烛，纵欲重施为谁设。儿今成人妾守志，太守封章旌节义。良人精爽亦有知，妾身虽亡复何愧。
赠丁秀才敏
作者：王汝玉
朝代：明

君年逾一世，我齿越三旬。本是同怀者，俱为失路人。栖栖在羁旅，落落困风尘。安展凌云翼，相期据要津。
赠卜士罗景中
作者：王汝玉
朝代：明

君平昔隐城都市，曾阐先天开卦肆。百钱一日足生涯，独坐焚香门静闭。一自仙游去不还，清风千古洒人间。姑苏有客好沈静，术精龟卜家阊关。春风花开秋叶落，此身不受尘羁縳。已将心事付浮云，长日逍遥有馀乐。姑苏前度盛豪华，甲第连甍凌紫霞。一朝事往人何在，翻作寻常百姓家。何如寂寞无拘系，俯仰穷探得深意。天心水面风月佳，得失荣枯两相弃。
赠胡相士
作者：王汝玉
朝代：明

平生素志在韦布，跃马食肉非我慕。恭逢圣世拔群才，叨从时贤廓高步。迩从天上赋归来，偶遇胡生怀抱开。知君已得唐举术，愧我元非蔡泽才。
赠解学士
作者：王汝玉
朝代：明

忆昔先皇临紫极，轺车屡降徵山泽。君时年少挟奇才，徒步观光来上国。万言策进蓬莱宫，剑花出匣森词锋。九重非常赐颜色，一朝声誉凌长虹。玉堂初秉丝纶笔，金豸俄迁乌府秩。廷臣俊乂数千人，当代谏书推第一。殿前端立近宸旒，西风雕鹗横清秋。片言直折田丞相，几度请斩安昌侯。贵戚勋臣金与霍，终年陪从亲帷幄。长安市上多家奴，一日闻风皆胆落。天恩旋许归宁亲，放迹西江山水滨。长读南陔采兰句，绣衣晴炫斑衣新。阳春明月秋风夜，忆簉鹓行侍龙驾。中天回首五云高，清梦长飞双阙下。鼎湖白日叹龙升，君亦仓皇西北行。孤臣遥望帝乡远，血泪如雨沾长缨。万里栖栖复归日，弊裘羸马无人识。玄都观里看桃花，总是刘郎后来植。我皇继统传万年，囊括四海收英贤。贾生遂膺宣室召，诸葛不顾南阳田。含香重入銮坡直，屡草丹书宣帝德。金鸡衔出紫泥书，莲炬照还青琐夕。先皇盛业超虞唐，命君纪述开秘藏。编成再拜献中禁，敕赐文绮兼绯黄。万机燕閒宫漏夕，东阁西清常侍侧。恭承顾问进嘉谟，上补衮衣无阙职。明良际合古今稀，况复两朝蒙眷知。子房一遇赤龙子，倒海倾心山不移。嗟余识君虽恨晚，君常顾我多青眼。大夫倾盖即情亲，结交何必论深浅。劝君松柏励贞心，岁晚不为霜霰侵。投躯尽悴报明主，袖拂五湖烟水深。
赠赵丹林先生
作者：王汝玉
朝代：明
体裁：古风

晋唐以来善画者，北苑神妙超古今。咸英韶舞既兴作，世间凡乐皆哇淫。丹林赵君抱画癖，毫端彷佛窥其室。匡庐南走控祝融，泰岱东撑压溟渤。兴来信手势若飞，屼嵂纵横满高壁。自从携家隐五湖，葛巾芒屦侪樵渔。或时落笔益奇绝，往往探夺骊龙珠。江南巨室争购得，一纸不惜千缗储。君今冉冉迫垂老，君画从兹愈当宝。我有素缣雪花皎，烦君精意一挥扫。回取商岩貌惟肖，明廷恐欲求师保。
赠赵丹林先生
作者：王汝玉
朝代：明

晋唐以来善画者，北苑神妙超古今。咸英韶舞既兴作，世间凡乐皆哇淫。丹林赵君抱画癖，毫端彷佛窥其室。匡庐南走控祝融，泰岱东撑压溟渤。兴来信手势若飞，屼嵂纵横满高壁。自从携家隐五湖，葛巾芒屦侪樵渔。或时落茟益奇绝，往往探夺骊龙珠。江南巨室争购得，一纸不惜千缗储。君今冉冉迫垂老，君画从兹愈当宝。我有素缣雪花皎，烦君精意一挥扫。回取商岩貌惟肖，明廷恐欲求师保。
赠道士吴玄览
作者：王汝玉
朝代：明

鹤斋先生鹤上仙，与余曾逢东海边。手持昆冈绿玉杖，袖有金匮青霞编。谓余不是红尘客，前度名当在仙籍。夜阑抵掌论长生，笑指东方晓光白。尔后飘然各解分，茫茫回首不相闻。先生遍游五岳去，余亦还山卧白云。此来忽遇吴贞节，昔事先生受真诀。借问先生今在不，太清之上朝仙阙。仙阙深沈隔九关，珠楼璚宇倚高寒。中有仙人不知数，月为环佩云为冠。蟠桃花发春漫漫，人世千年如等閒。我将灭迹栖名山，交搆精魄营神丹。天倾而后凋朱颜，坐视桑田成海须臾间。
赠鹤林周玄初
作者：王汝玉
朝代：明

鹤林先生紫烟客，丰神秀朗双瞳碧。早年学道逃人群，吴越名山遍游历。静中默悟天地真，却归高卧桃花春。河车姹女未腾化，沧溟回首扬红尘。丹书召入麒麟殿，身被羽衣承燕见。从此声华倾上都，五侯七贵争迎饯。西方神岳高峥嵘，诏遣先生祠百灵。道傍奔走二千石，人讶真仙降玉京。礼成俯伏拜大庭，佩环拂地风泠泠。四门闳开对黄道，五云回綵垂金城。是时君王方穆清，龙颜顾盼喜气生。赐以石髓所和之大羹，贾生前席何足荣。罢朝上疏陈悃诚，臣愿乞身终素情。纶音重降芙蓉阙，特许先生返岩穴。路出龙盘山外云，帆开杨子江心月。青鸾白凤飞参差，仙之子兮缤纷而相随。洞天冥冥兮千秋一时，先生归去兮犹未迟。丹台旧种金光草，此际花叶方纷披。悬知先生交搆功已成，欲将身与元化并。长生之术倘可授，我愿相从阆苑行。
过尹山东庵
作者：王汝玉
朝代：明

地涌琉璃界，天开翡翠林。那知近湫隘，谁意得幽寻。日丽花台迥，云横贝阙深。绀园浮霁彩，琪树带春阴。玉涧珠泉滴，丹窗绿嶂临。梵王红锦服，仙女碧瑶簪。金作山龙甲，朱为海鸟襟。鸣钟惊雉舞，讲法引猿吟。境静尘难染，机深虑不侵。愿因清净力，从此识真心。
远趣楼
作者：王汝玉
朝代：明

王君大隐徒，脱略当世务。结楼红尘中，宛有沧洲趣。窗含夫椒云，帘卷洞庭雨。暮看烟鸟还，朝见风帆举。身将杳漠俱，心与鸿濛侣。即此是真游，何须在岩渚。
述怀
作者：王汝玉
朝代：明

三十未得志，栖栖无所投。空持五经笥，不遂一身谋。土蚀张华剑，尘生苏子裘。何如觅归计，负郭有田畴。识命当随寓，无营只守真。安知执圭者，乃作种瓜人。周道荆榛合，穷山兰杜新。毋云菽水薄，朝夕可娱亲。
述怀
作者：王汝玉
朝代：明

蚤年蔑知识，负志颇傲岸。每鄙子张辟，常嫌仲由谚。浩气逸虹蜺，高情薄霄汉。悬河吐狂谈，振绮洒芳翰。辞胎珠晶荧，出璞玉璀璨。群英见推奖，前辈辱称赞。问齿方在童，有发犹未冠。展转时物非，蹉跎岁华换。风霜忽凄厉，雨雪亦零乱。未纵跃川鳞，早铩凌云翰。顾瞻乏良图，进退昧深算。豺狼正纵横，虎豹共奔窜。一身甘贱贫，十口寄丛灌。蒸藜当晨炊，扫叶供午爨。角巾不裹头，破褐仅遮骭。世途日孔棘，家道屡多难。百忧遂纷纭，万事总芜漫。浮踪学萍漂，浪迹类梗断。徒怀济时略，独抱穷途叹。携书过海滨，负笈客江畔。感至恒支颐，愁来频扼腕。今秋看又残，兹夕坐将半。哀哀鹊绕枝，嗷嗷鸿失伴。青灯乍明灭，皎月方辉焕。寒声撼空窗，露气逼虚幔。壮怀凝欲消，归思浩莫绊。惊鱼怯举网，伤鸟畏张弹。未睹黄河清，空歌白石烂。乱杵递相催，群鸡互争唤。出门望东方，漫漫何时旦。
述怀·其一
作者：王汝玉
朝代：明

三十未得志，栖栖无所投。空持五经笥，不遂一身谋。土蚀张华剑，尘生苏子裘。何如觅归计，负郭有田畴。
述怀·其二
作者：王汝玉
朝代：明

识命当随寓，无营只守真。安知执圭者，乃作种瓜人。周道荆榛合，穷山兰杜新。毋云菽水薄，朝夕可娱亲。
述怀（二十年作）·其一
作者：王汝玉
朝代：明

蚤年蔑知识，负志颇傲岸。每鄙子张辟，常嫌仲由谚。浩气逸虹蜺，高情薄霄汉。悬河吐狂谈，振绮洒芳翰。辞胎珠晶荧，出璞玉璀璨。群英见推奖，前辈辱称赞。问齿方在童，有发犹未冠。展转时物非，蹉跎岁华换。风霜忽凄厉，雨雪亦零乱。
追赋杨氏夜游
作者：王汝玉
朝代：明

十二百惊鸿，缨铃小队丛。盖张遮桂月，扇动度兰风。翡翠钗梁重，芙蓉裤褶红。今宵向何处，将入望仙宫。朱城璧月悬，西市隘车钿。金镫银花镂，雕鞍翠羽填。黛轻眉月细，膏滑髻云偏。驰道争先绝，君王中使宣。银灯隐绛纱，流彩映铅华。插鬓金鸾小，填蛾翠雁斜。衫宽藏半摺，绶解绾双花。共睹新妆束，相邀进内家。红锦簇鞍鞯，宫西小市边。更衣宽宝带，匀粉落花钿。袖窄扬鞭易，靴轻下马便。君王好夜饮，留醉凤楼前。
追赋杨氏夜游·其一
作者：王汝玉
朝代：明

十二百惊鸿，缨铃小队丛。盖张遮桂月，扇动度兰风。翡翠钗梁重，芙蓉裤褶红。今宵向何处，将入望仙宫。
追赋杨氏夜游·其三
作者：王汝玉
朝代：明

银灯隐绛纱，流彩映铅华。插鬓金鸾小，填蛾翠雁斜。衫宽藏半摺，绶解绾双花。共睹新妆束，相邀进内家。
追赋杨氏夜游·其二
作者：王汝玉
朝代：明

朱城璧月悬，西市隘车钿。金镫银花镂，雕鞍翠羽填。黛轻眉月细，膏滑髻云偏。驰道争先绝，君王中使宣。
追赋杨氏夜游·其四
作者：王汝玉
朝代：明

红锦簇鞍鞯，宫西小市边。更衣宽宝带，匀粉落花钿。袖窄扬鞭易，靴轻下马便。君王好夜饮，留醉凤楼前。
送人
作者：王汝玉
朝代：明

幼时曾客处，今日送归人。东海一千里，流光四十春。江山应似旧，花鸟几经新。故友如相问，衰容与病身。同谒天官选，君归我独留。本朝联辔去，翻作异乡愁。云杳曹娥渡，江空白鹭洲。欲知相忆处，倚遍月明楼。
送人·其一
作者：王汝玉
朝代：明

幼时曾客处，今日送归人。东海一千里，流光四十春。江山应似旧，花鸟几经新。故友如相问，衰容与病身。
送人·其二
作者：王汝玉
朝代：明

同谒天官选，君归我独留。本朝联辔去，翻作异乡愁。云杳曹娥渡，江空白鹭洲。欲知相忆处，倚遍月明楼。
送人之官
作者：王汝玉
朝代：明

滇阳馀万里，一命荷恩深。应宿郎官职，分忧圣主心。治劳烦制锦，俗化藉鸣琴。云翮终难滞，还栖在上林。
送人之官
作者：王汝玉
朝代：明

高歌倾别酒，挝鼓发官船。烟柳千丝雨，莺花二月天。且拚今日醉，定约暮春还。凯奏彤庭晓，欢声动日边。
送人之官
作者：王汝玉
朝代：明

黄茅远接海云边，官驿迢迢路几千。客骑晓看梅岭月，行装春上广州船。陶潜未遂归来志，马援犹堪矍铄年。想得到官敷政日，那人争拜玉堂仙。
送人之官四川
作者：王汝玉
朝代：明

暂辍分曹秩，初悬刺史章。承恩辞建礼，衔命出昭光。峡束瞿塘险，山盘剑阁长。蒲鞭随骑后，卉服拜车傍。已见风声被，行闻德化彰。大廷重考最，计日簉鹓行。
送人之越
作者：王汝玉
朝代：明

我昔东行到越州，别来回首几经秋。停云尚忆当时兴，送客偏增感旧愁。曹女祠荒花自发，贺家宅废水空流。不知故友今谁在，烦向春波问白鸥。
送人告老还乡
作者：王汝玉
朝代：明

太学栖迟共几年，风灯蓬鬓影萧然。乡关回首思千里，章奏陈情彻九天。荒径许寻彭泽菊，全家仝上楚江船。归时莫问生涯事，故物仍存有旧毡。
送人复任
作者：王汝玉
朝代：明

巴君抱志清以廉，蚤岁苦学甘齑盐。复膺岁贡登太学，晨立馆下恒恭谦。年深拜官趋县幕，北阙拜谢衣襜襜。天恩浩荡不能报，谁谓禄秩微且纤。致官不改在闲操，官舍有突或不炎。家人从君告空乏，君独不异终日恬。朅来输漕拜丹陛，民望返辙频东瞻。复寻归路赴官所，长江雨晴春水添。太和回首在何处，舟前翠黛庐峰尖。邑人歌讴候沙际，老雉争立首皓黔。君今惠爱有如此，何必马驷车施幨。宦途岂无显位者，鼠窃鸡啄长不厌。孰云毁誉无足畏，名在士庶口用噞。曾闻劲草挺风疾，更想贞松凌岁严。我歌赠君激末俗，薄位岂得长相淹。
送人复任合浦县簿
作者：王汝玉
朝代：明

鸣驺何处去，南海复之官。路入蛮溪暗，珠还合浦寒。盐车非伏骥，篱枳暂栖鸾。圣主求贤急，飞腾谅不难。
送人归吴
作者：王汝玉
朝代：明

相逢不计别来年，君鬓如蓬我皓然。亲友凋零知几在，江湖飘荡喜俱全。九重请告承新宠，五柳还家老旧田。明发京华又分别，春风应送洞庭船。
送人归四明
作者：王汝玉
朝代：明

四明开郡溟涛中，地与欧越相交通。更唐历宋生息异，民物实与诸华同。南渡故族多依止，文献往往存流风。安知百年太平后，楚涉作俑先群雄。海滨忽举烽火起，城廓但见烟雾濛。当时海内久宁谧，父老不识操戈弓。出门相见共垂泣，何异犬豕遭罴熊。庙堂安坐共肉食，谁肯谋虑殚贞忠。偷安苟出一时算，表请章服蓬莱宫。朱温遂得拜使节，侯景未几超上公。遂令乐土成割据，不复众水归朝宗。时清送君还故里，使我怀感心忡忡。剩水残山定何似，故家乔木应已空。念昔东行曾到日，郡中名胜多探穷。湖心寺前秋月白，曹娥江上春花红。别来屈指三十载，回首旧游难再逢。逢君归去吊遗迹，缄书为报西飞鸿。
送人归省
作者：王汝玉
朝代：明

新沐天恩拜玉墀，宫衣荣映綵衣时。仍从东浙家乡去，应咏南陔孝子诗。白下馀花香未歇，赤城芳树绿初滋。知君恋阙丹心切，良会须先露冷期。
送人还乡
作者：王汝玉
朝代：明

一别芹宫旧讲毡，几年归去卧林泉。承恩重应徵贤诏，休老还寻负郭田。官驿晓云迷楚树，大江春水放吴船。世麟堂上遗经在，应与诸生理旧编。
送人还江西
作者：王汝玉
朝代：明

清江水浸芙蓉花，君来别我将还家。知君家在临川住，十载从宦游京华。职居宗正掌清近，亲见玉牒滋仙葩。圣恩如天浩无际，特赐休老寻烟霞。都门祖饯拥冠盖，有琴在囊书在车。到家山水想依旧，西风落木秋更佳。晓窗一枕梦初破，忘却厅鼓趋晨衙。山田霜降稻新刈，晴溪水涸鱼堪叉。陶然醉卧菊篱下，人生此乐真无涯。二疏荣归难独美，朝野叹羡良非誇。惭余未遂报明主，敢忆五湖乘钓槎。赋诗赠君西别去，侧身东望空长嗟。
送仪曹主事陆伯瞻使朝鲜
作者：王汝玉
朝代：明
体裁：五言排律

鲸海洪涛里，鸡林旭日边。皇风涵八表，使节降中天。往赐殊恩享，来朝甲令悬。旧知邻日本，新号复朝鲜。礼乐存殷后，衣冠仿汉前。诗歌四牡什，书读旅獒篇。浿水功全陋，新城绩浪传。圣图宁有外，王道本无偏。职贡梯航日，河山带砺年。只今同内属，不用将楼船。
送俞纪善调宰鲁山
作者：王汝玉
朝代：明

草章犹在箧，花县去鸣琴。旧擅声华重，新沾恩例深。崇文明主意，惜别故人心。分守长安道，因风嗣德音。故人离别久，忽见各开颜。我老尘埃际，君辞霄汉间。全家三泖远，百里一官间。卓鲁留遗传，高风谅可攀。
送俞纪善调宰鲁山·其一
作者：王汝玉
朝代：明

草章犹在箧，花县去鸣琴。旧擅声华重，新沾恩例深。崇文明主意，惜别故人心。分守长安道，因风嗣德音。
送俞纪善调宰鲁山·其二
作者：王汝玉
朝代：明

故人离别久，忽见各开颜。我老尘埃际，君辞霄汉间。全家三泖远，百里一官间。卓鲁留遗传，高风谅可攀。
送倪尧明知沙县
作者：王汝玉
朝代：明

沙县知何处，闽中去路赊。一官仍出宰，千里复辞家。瘴雨槟榔叶，晴风茉莉花。愿君防薏苡，白璧自无瑕。
送僧住京口万寿寺
作者：王汝玉
朝代：明

京口千年寺，长江独去僧。旧名题万寿，大法演三乘。钟罢潮声续，楼高蜃气腾。金焦昔游处，何日约同登。
送僧住灵岩
作者：王汝玉
朝代：明

百花深处寺，犹指旧吴宫。事往人何在，香消径已空。今朝送师去，兹地阐宗风。别意兼乡思，依依云树东。
送刘广文
作者：王汝玉
朝代：明

美人冠章甫，千里远徂征。饯别河梁上，恻怆结深情。江南祓禊罢，春服属初成。芳洲生绿水，繁树陨朱英。草蔓萦如绶，莺歌响似笙。念此将暌间，中素讵能平。惟应候迅翼，仰聆金玉声。
送别
作者：王汝玉
朝代：明

绿水滟汀洲，风起江南秋。烟波有孤客，关河生远愁。远愁那足说，惜此芳华歇。日暮淡忘归，蘋花怅难撷。
送县尹某人荐举复职
作者：王汝玉
朝代：明

邑庠初励志，太学早蜚声。经学推先辈，文华厌后生。幕宾曾署墨，巡戍旧题名。薄宦浮沈久，频年宠辱并。自期成委致，何幸遇清明。荐剡腾丹陛，徵书下玉京。拂衣辞陇亩，被褐谒铨衡。复赞琴堂去，仍为花县行。莫言淹骥足，谁谓滞鹏程。百里讴歌洽，三年政绩成。天官称考最，朝士誉才英。日丽双龙阙，春明五凤城。临江开祖帐，出郭送行旌。南浦生芳草，沧洲长杜蘅。愿言持赠别，勉子树忠贞。
送友之西秦
作者：王汝玉
朝代：明

天子临轩命近臣，远持宪节镇西秦。琐闱暂辍封章奏，骏马行看出抚巡。豳地应非周故俗，茂林无复汉遗民。关中父老郊迎日，为播朝廷圣化新。
送友人之官
作者：王汝玉
朝代：明

春山春树绿，相送去何之。拜命辞朝日，分符出守时。花连渚宫暗，潮溯楚江迟。鼎郡彫零久，疲氓藉设施。
送同年故人别
作者：王汝玉
朝代：明

孟春寒律逝，令节变青阳。结轸东郊路，饯子返故乡。山川固云迩，感别易情伤。念昔同游日，骞翰志远翔。讵知今再遇，流浪叹星霜。时风敷淑气，皋兰茁紫芳。采此将为赠，终要去不忘。
送吴侍书省墓
作者：王汝玉
朝代：明

三年染翰值仙闱，新沐天恩请告归。但使丘原仍似昔，谁论松菊稍云非。朝衣入里人应羡，白首荣亲古尚稀。相送不须生别思，春风佳会在金扉。
送吴得清寺丞复任
作者：王汝玉
朝代：明

之子出将家，能武兼能文。昂然骐骥姿，不与凡马群。我昔始相遇，芝兰喜同芬。匆匆情未尽，遽作东西分。愧我忝宗伯，幸际唐虞君。子行典马政，目极滁阳云。京华素秋节，邂逅展殷勤。羡子气清逸，凉空净尘氛。丹青凌顾陆，诗逼鲍参军。或时洒翰墨，纵横题练裙。飘然复别去，幽路沧江濆。爱而不可挽，烟树愁纷纷。赠子芳杜蘅，怀袖有馀薰。愿子保贞洁，皋鹤声终闻。
送唐同知孟廉之任
作者：王汝玉
朝代：明

杨子江头晓发舟，一官新任佐泉州。南方民物多凋弊，此去当分圣主忧。
送唐太守
作者：王汝玉
朝代：明

初赞霜台宪，旋迁粉署郎。趋朝常秉礼，入幕每持纲。重沐君王宠，新悬刺史章。均州江水右，梦渚楚山阳。秋岸丹枫落，凉洲白芷香。别来何以赠，先世有遗芳。
送夏秀才赴征北幕
作者：王汝玉
朝代：明

长剑辞亲爱，将酬报国心。家乡一骑发，关路万重深。旆卷迎边日，笳鸣乱夕阴。遥知征戍将，开幕待陈琳。
送太医院使戴元礼归金华
作者：王汝玉
朝代：明

金华初脱迹，紫禁早知名。旋起丘园隐，来沾雨露荣。青囊存药秘，玉检贮方精。先帝称纯谨，今皇重老成。两朝亲侍从，十载尽忠诚。请告衷怀切，推恩睿算明。赐金分御帑，祖帐溢都城。草色丹阳路，花香白下程。将期过岩子，应拟访黄平。童稚临门候，亲知夹道迎。还家虽乐具，恋阙自魂惊。知近初阳节，趋朝听佩声。
送太学胡秀才
作者：王汝玉
朝代：明

胡君家住淮河上，力学养亲无外尚。挺然自是不凡材，选进岩廊待良匠。俄从俊秀趋邑庠，旋登胄监朝明光。璞中良玉发温润，匣底宝剑开锋芒。大廷求士悬美禄，小大毕收无弃逐。长安衢路东复西，贵戚权豪列华屋。侯门投刺岂无媒，独掩书帷生绿苔。游情肆志究青简，长使功名心似灰。京华客游春复夏，梦魂忽落孤云下。飘然请谒赋还家，拜命即行宁俟驾。一杯相送凤台春，落絮飞花江水滨。同袍共惜仙舟远，故里争看綵服新。人生出处何须计，父母俱存真乐事。渭城歌彻柳青青，极目淮山渺烟际。
送太守之官
作者：王汝玉
朝代：明

瓦缶获登荐，洗罍宁见珍。巴童更倡和，岂复歌阳春。吁嗟去古远，大雅将谁陈。圣朝复敦朴，清风荡嚣尘。多君秉高志，卓荦思超伦。晚生际今世，尚友怀古人。亨衢纵逸辔，天池跃脩鳞。分符守名郡，治本归清真。香凝燕寝昼，吏散公庭春。乃知汲长孺，卧理淮南民。孰云世日降，此道非殊伦。劝君终努力，垂辉映无垠。
送太守徐彦威
作者：王汝玉
朝代：明

路出都门指八闽，送君方值柳条春。汉庭循吏推黄霸，颍郡遗民望寇恂。雪水满江催画鹢，棠阴夹道引朱轮。铨衡考绩论公最，知是专城第一人。
送太平刘知府复任
作者：王汝玉
朝代：明

锦绣江山拱帝畿，上皇曾此驻龙旗。三年出守劳绥抚，再命专城遇眷知。桑柘千村丰庶日，歌钟万户太平时。送君重去宣王化，明世休论治茧丝。
送姚文静下第归省
作者：王汝玉
朝代：明

数年游太学，才冠鲁诸生。谁料还家日，翻为失意行。春衣游上苑，寒食别都城。且尽娱亲乐，良材待晚成。
送山西行都司断事
作者：王汝玉
朝代：明

桑乾西去出长城，白草黄云疋马轻。后夜它乡见明月，雁门关外望宸京。
送庐州驿丞
作者：王汝玉
朝代：明

镇漅何处是，淮水汴流间。有禄谁云薄，居官每得閒。花藏公馆暗，藓入客亭斑。考绩重临日，长年饱看山。
送张孝逸
作者：王汝玉
朝代：明

天书曾赐返岩扉，重应轺车拜紫微。振袂晓趋中禁路，濡毫昼坐列仙闱。云边日转龙旗动，花里风轻玉漏稀。大典告称恩露重，春来莫忆故山薇。
送张孟经归松江
作者：王汝玉
朝代：明

我昔客游处，送君孤棹归。湖山想仍在，故旧总言非。倾别酒新熟，到家花未稀。吟情与离思，相逐共依依。
送张文琮之官新城
作者：王汝玉
朝代：明
体裁：古风

先生家本东州住，蚤岁才名人共许。十年再易广文毡，两邑英才沾化雨。忽报慈亲与世违，高堂洒泪脱斑衣。宿草荒原零露夕，寸心方忆报春晖。徵书遥自天边降，野鹤閒猿徒怅望。待漏初趋金马门，看花还入乌衣巷。相逢共向凤城春，正值青青柳色新。长干道上春衫薄，卓女垆头绿酒醇。君将出宰新城去，送别城阴遇朝雨。座中唱彻渭城歌，江草江花总愁绪。论交何必须故人，昔闻倾盖即情亲。为君暂绾离帆住，我有中心欲具陈。知君本是岩廊器，下邑割鸡才小试。中朝藻鉴岂终遗，行见青云当立致。闻说新城隶建昌，近来民物颇凋伤。更欲烦君下车日，好将宽政恤逃亡。
送张文琮之官新城
作者：王汝玉
朝代：明

先生家本东州住，蚤岁才名人共许。十年再易广文毡，两邑英才沾化雨。忽报慈亲与世违，高堂洒泪脱斑衣。宿草荒原零露夕，寸心方忆报春晖。徵书遥自天边降，野鹤閒猿徒怅望。待漏初趋金马门，看花还入乌衣巷。相逢共向凤城春，正值青青柳色新。长干道上春衫薄，卓女垆头绿酒醇。君将出宰新城去，送别城阴遇朝雨。座中唱彻渭城歌，江草江花总愁绪。论交何必须故人，昔闻倾盖即情亲。为君暂绾离帆住，我有中心欲具陈。知君本是岩廊器，下邑割鸡才小试。中朝藻鉴岂终遗，行见青云当立致。闻说新城？建昌，近来民物颇凋伤。更欲烦君下车日，好将宽政恤逃亡。
送徐一校书宰固城
作者：王汝玉
朝代：明

江草缛芳辰，江花艳晚春。方为帝城客，复送故乡人。离思虽云惨，官程自此新。琴堂非小试，要见俗还淳。
送徐子信还吴
作者：王汝玉
朝代：明

渡头初听采菱歌，送子还乡意若何。碧树霜前红叶少，青山雨后白云多。共怜杖屦游桑梓，仍羡衣裳制芰荷。簪笔自惭无所补，空令华发叹蹉跎。
送徐希孟之沅湘
作者：王汝玉
朝代：明

青青璚树枝，忽带风霜雪。借问此何来，沅湘久从役。翻思离别年，寒暑屡迁易。故交几人存，往事谁能识。秋风飘大荒，旅雁振新翼。翩然整行旆，又欲辞乡国。庭闱岂不恋，王事敢宁息。嗟予久衰病，送子伤衷臆。匪无丈夫志，临岐要难抑。后会复何时，劝子加餐食。
送徐庭兰归包山
作者：王汝玉
朝代：明

君家洞庭西，我家洞庭东。盈盈一水隔，何事不相逢。花飞长安陌，邂逅初相识。一见即成欢，宁知共为客。秋风生旅衣，别我欲言归。无限沧洲趣，吴山入望微。因君问猿鹤，蕙帐何如昨。别有岁寒期，长歌在林壑。
送文渊阁待诏端孝文使朝鲜
作者：王汝玉
朝代：明

扶桑日出曙光寒，帆挂长风积水宽。汉武开边分四郡，圣朝遣使抚三韩。河山誓重畿封远，雨露恩深岛部安。想见藩臣迎节下，犹存黼冔旧衣冠。
送春官主事陆伯曕使朝鲜
作者：王汝玉
朝代：明

寰宇同文日，春秋一统年。仙郎辞粉署，星使泛楼船。海极神鳌际，天连旭日边。何惭张博望，勋业著青编。臣民归正朔，名器重繁缨。蕃国忠诚切，朝廷宠赉荣。日边龙节去，海上使星明。重续东方传，谁论汉将名。
送春官主事陆伯瞻使朝鲜·其一
作者：王汝玉
朝代：明
体裁：五言律诗

寰宇同文日，春秋一统年。仙郎辞粉署，星使泛楼船。海极神鳌际，天连旭日边。何惭张博望，勋业著青编。
送春官主事陆伯瞻使朝鲜·其二
作者：王汝玉
朝代：明
体裁：五言律诗

臣民归正朔，名器重繁缨。蕃国忠诚切，朝廷宠赉荣。日边龙节去，海上使星明。重续东方传，谁论汉将名。
送曾先生
作者：王汝玉
朝代：明

吴江枫落水增波，忽报山人放棹过。相见政将欢意接，送归无奈别愁何。风生晚泽蒹葭响，雨歇空山烟雾多。此去几时重聚首，岁寒有约在松萝。
送曾子固视犹子子棨还江右
作者：王汝玉
朝代：明

丘园事韬晦，托迹依蓬蒿。栖迟四十载，悉屏尘事交。犹子瑚琏器，置身登青霄。感念同气恩，心焉结烦劳。翩然辞林扉，京华远游遨。欢爱情既洽，别离思已消。因登钟山岑，乃望长江潮。时逢康泰盛，治用神化超。壮兹平生志，摅此胸中豪。薄言赋旋归，东流溯轻舠。天边三山迥，云际九华高。还家田庐静，去郭烟水遥。岂无当世贤，连茹思拔茅。卷舒各有道，泾渭难溷淆。白驹终莫絷，丛桂那能招。重来谅未卜，仰止徒长谣。
送朱校书赴任馀杭
作者：王汝玉
朝代：明

玄成传世业，膺荐谒承明。特授儒官去，仍寻故里行。烟花曹女庙，春草越王城。总是曾游处，难为送子情。
送李佥宪
作者：王汝玉
朝代：明

两朝染翰侍君王，新荷深恩秉宪纲。日射绣衣辞殿陛，潮催画鹢上湖襄。长风鹏翼初横汉，官驿梅花尽带霜。想见露车行部日，应从召伯问甘棠。拂曙纶音降紫微，凤池仙客绣为衣。先朝故旧如君少，四海交游似我稀。云散都城新雪霁，寒生江路早春归。悬知别后趋朝日，犹忆相从向琐闱。
送李佥宪
作者：王汝玉
朝代：明

晨兴趋禁闼，夜直在仙闱。十载濡华笔，三朝侍衮衣。忠诚曾历试，政事每无违。北阙除书降，南方宪节飞。清霜随部署，明月照骖騑。瘴岭梅花早，炎天雁侣稀。明朝空怅望，何处待音徽。
送李佥宪·其一
作者：王汝玉
朝代：明

两朝染翰侍君王，新荷深恩秉宪纲。日射绣衣辞殿陛，潮催画鹢上湖襄。长风鹏翼初横汉，官驿梅花尽带霜。想见露车行部日，应从召伯问甘棠。
送李佥宪·其二
作者：王汝玉
朝代：明

拂曙纶音降紫微，凤池仙客绣为衣。先朝故旧如君少，四海交游似我稀。云散都城新雪霁，寒生江路早春归。悬知别后趋朝日，犹忆相从向琐闱。
送杜德润
作者：王汝玉
朝代：明

相闻十馀载，未得叙平生。抚卷歌三叠，依然含别情。吴江枫叶下，楚泽蘋花荣。去去毋留滞，西风一棹轻。
送杨仲宜归闽中二首
作者：王汝玉
朝代：明

一门推二妙，兰玉喜同荣。之子旋归日，难兄眷恋情。皇都半秋候，乡路几时程。应有重来约，春风花萼生。不识闽关路，迢迢天一涯。因寻鸿雁侣，来咏鹡鸽诗。官舍同眠夜，沧江独去时。明朝相望处，两地各含思。
送杨仲宜归闽中二首·其一
作者：王汝玉
朝代：明

一门推二妙，兰玉喜同荣。之子旋归日，难兄眷恋情。皇都半秋候，乡路几时程。应有重来约，春风花萼生。
送杨仲宜归闽中二首·其二
作者：王汝玉
朝代：明

不识闽关路，迢迢天一涯。因寻鸿雁侣，来咏鹡鸽诗。官舍同眠夜，沧江独去时。明朝相望处，两地各含思。
送某编修侄还江西
作者：王汝玉
朝代：明

阿咸辞叔父，春晚别京畿。家在江西住，人从天上归。离筵柳枝短，佳会竹林稀。知子庐陵梦，依依对琐闱。
送永丰教谕升襄阳教授
作者：王汝玉
朝代：明

九年鸣教铎，三考谒铨衡。职典黉宫旧，官超大郡荣。成规存吉水，新训著襄城。登岘怀羊祜，垂帷慕董生。春归习池晚，花发大堤明。想见传经暇，从容载酒行。
送浙江佥宪之任
作者：王汝玉
朝代：明

吴水吴山锦绣中，太平箫鼓万家同。朝端新授观风节，使者初乘按部骢。九里松留梁旧寺，万年枝陨宋遗宫。钱塘风俗犹存古，秉节须烦卧治功。
送浦舍人还晋府
作者：王汝玉
朝代：明

秋气集西陆，惊风飘大荒。酒酣拔长剑，送子度太行。贤王受睿算，□土镇朔方。晋国古名都，九州辏才良。子怀珠与壁，获登隋卞场。置身既得所，勋业行可望。别离当兹日，岂不怀感伤。丈夫相结托，所贵在慨慷。讵学儿女徒，眷恋涕沾裳。
送王之常
作者：王汝玉
朝代：明

摇艇绿江头，江花昨夜秋。正当人欲去，复值雨初收。杨柳疏烟渡，芙蓉落晚洲。离情不可道，尽逐水东流。
送王以贞主簿亲老归养
作者：王汝玉
朝代：明

圣朝推孝治，之子去宁亲。恋阙丹心切，还家綵服新。山经秣陵晚，门掩若溪春。今古重荣养，如君有几人。
送王孟端侍从北巡予亦将适武清先赋奉饯
作者：王汝玉
朝代：明

子昔朱颜我少年，梁鸿溪上恺周旋。相逢正喜情如旧，屈指方惊岁屡迁。行李欲为投北计，束书先上渡江船。它时重剪西窗烛，应在春风易水边。
送王孟端随驾之北京
作者：王汝玉
朝代：明

龙驭时巡幸北京，属车侍从鲁诸生。周庐未彻黄茅起，磴道新开辇路平。星拱紫垣严宿卫，天临华盖肃行旌。马卿素有凌云志，应有词章颂圣明。
送祝少卿使朝鲜和大学士王达善韵
作者：王汝玉
朝代：明

治教千年会，车书万国同。蕃邦修贡礼，报使选时雄。文物商周在，封疆汉节通。洪涛翻地白，初日射天红。海服皇图内，边人圣化中。敷宣当奉职，要在复箕风。
送翰林王孟旸参将安南
作者：王汝玉
朝代：明

暂辍含香直晚班，新参将阃出平蛮。黄茅绿树千重岭，瘴雨蛮云几处关。去马正逢椰子熟，归旌定及荔枝斑。知卿素有雄豪笔，须勒神功镇海山。
送胡典仗赐告还乡
作者：王汝玉
朝代：明

班分彩仗列廷墀，侍卫亲王典汉仪。婴疾正当强仕后，乞身未及老年时。心怀朱邸行犹恋，身到青田梦尚疑。欲报君恩何处是，好将忠义付佳儿。
送胡郎中
作者：王汝玉
朝代：明

长干道上含情别，明月楼前入梦频。同是老年仍在客，如今莫说故乡人。
送舍弟琎
作者：王汝玉
朝代：明

送尔出门去，出门行路难。时方重财贿，孰肯礼儒冠。沙晚鹡鸰苦，雨凄棠棣残。好营甘旨养，归奉二亲欢。
送赵友同之松江
作者：王汝玉
朝代：明

画船晓发凤城东，江上青山云几重。秋水连天三百里，片帆一夜到吴淞。我别松江几度秋，渚花汀草不胜愁。京华送子松江去，梦落沧浪旧钓舟。
送赵友同之松江·其一
作者：王汝玉
朝代：明

画船晓发凤城东，江上青山云几重。秋水连天三百里，片帆一夜到吴淞。
送赵友同之松江·其二
作者：王汝玉
朝代：明

我别松江几度秋，渚花汀草不胜愁。京华送子松江去，梦落沧浪旧钓舟。
送赵广文赴任
作者：王汝玉
朝代：明

胄监初投迹，黉宫再调官。行看新教洽，莫叹旧毡寒。闽路春将近，都门雪乍残。诸生迎拜日，揖让杏花坛。
送通政寺丞章有常使朝鲜
作者：王汝玉
朝代：明

已受苏卿节，还乘博望槎。金章龟伏纽，紫诰凤盘花。明主亲颁命，藩臣敬拜嘉。宁烦遣荀彘，环海久为家。三韩舆地内，四郡海涛边。圣主思申命，廷臣选独贤。下情宜访度，上德在敷宣。莫爱千金剑，将贻汉史传。玉节辞朝去，楼船截海行。天王颁正朔，藩国荷恩荣。鳌极云无际，鸡鸣日已生。邦人知礼分，冠盖出郊迎。授节褒遐服，临轩遣使臣。忽衔明命重，荣赐袭衣新。鲸海寻封域，龙江发去津。凉风仙桂月，翘首望车尘。茅土开封日，符章镇国时。朱蒙通汉使，玄牡奉殷祠。狱讼邦人向，宗祧世祚垂。从今千万岁，与国共无期。
送通政寺丞章有常使朝鲜·其一
作者：王汝玉
朝代：明

已受苏卿节，还乘博望槎。金章龟伏纽，紫诰凤盘花。明主亲颁命，藩臣敬拜嘉。宁烦遣荀彘，环海久为家。
送通政寺丞章有常使朝鲜·其三
作者：王汝玉
朝代：明

玉节辞朝去，楼船截海行。天王颁正朔，藩国荷恩荣。鳌极云无际，鸡鸣日已生。邦人知礼分，冠盖出郊迎。
送通政寺丞章有常使朝鲜·其二
作者：王汝玉
朝代：明

三韩舆地内，四郡海涛边。圣主思申命，廷臣选独贤。下情宜访度，上德在敷宣。莫爱千金剑，将贻汉史传。
送通政寺丞章有常使朝鲜·其五
作者：王汝玉
朝代：明

茅土开封日，符章镇国时。朱蒙通汉使，玄牡奉殷祠。狱讼邦人向，宗祧世祚垂。从今千万岁，与国共无期。
送通政寺丞章有常使朝鲜·其四
作者：王汝玉
朝代：明

授节褒遐服，临轩遣使臣。忽衔明命重，荣赐袭衣新。鲸海寻封域，龙江发去津。凉风仙桂月，翘首望车尘。
送郑尚书致仕
作者：王汝玉
朝代：明

重沐天恩典礼闱，旋因赐告遂初衣。先朝故老今谁在，十世同居古亦稀。渌水兰舟江上发，秋风华发浦阳归。悬知恋阙情应甚，夜夜山中梦紫微。
送郑御史佥宪四川
作者：王汝玉
朝代：明

郑君夙抱青云志，十载未能施利器。束书曾向西南游，汉蜀山川归揽辔。名藩大府币郊迎，肯屈大材从小试。下帏涵润百氏言，闭户研穷六经义。胸中蕴蓄既汪洋，笔底文词转滂沛。长风骤疾挂高帆，峻坂崎岖奔逸骥。潜渊神彩竟难藏，冲斗虹光终莫閟。我皇嗣位握乾符，诏遣轺车求俊乂。幡然远应荐章来，阙下才华推贾谊。玉堂编纂列群英，金匮抽书发中秘。嘉谟盛训与讨论，圣德神功烦载纪。词林本自号神仙，象服矧兼金豸贵。编成上献黼座前，宝匣封缄贻永世。内帑盘花文绮霞，仪曹奉敕亲颁赐。金章紫诰出九重，全蜀黎民付专治。手持宪节望剑关，一路风霜变凄厉。亲知送别登凤台，四座喧呼增意气。嗟予识君虽恨迟，每读雄文如旧契。人生相知良独难，浮世佳逢亦非易。樽前兴发酒再沽，橐内金空衣可质。志士谁当严韅靷，丈夫不用多轩轾。长歌赠君情奈何，苦节冰霜劝君励。
送郑玄龄还家
作者：王汝玉
朝代：明

山中别来三十年，京华重见情依然。昔时少小今老大，相顾握手俱堪怜。缅想烟霞同志客，楚云秦树天南北。凭谁为问旧游欢，鸥盟冷落花狼籍。雨声空馆喜联床，银烛摇红夜正长。解貂且醉金陵酒，勿论它乡与故乡。我方留滞君归去，未拟佳期在何处。百年几度海生桑，目断江东缈离绪。
送钟逊夫
作者：王汝玉
朝代：明

我来故里翻成客，邂逅逢君如旧识。栖云精舍竹林中，暂见仍分端可惜。洞庭水落秋风惊，汀洲白芷红兰生。江头把酒送君别，早潮催送仙舟轻。明朝我欲辞家去，吴云近接神京树。苍龙阙下有佳期，月转花枝同候曙。
送陈宗述之官西蜀
作者：王汝玉
朝代：明

我从东去子西行，万里桥边万里程。白下杨花多似雪，还应难比别离情。
送韩伯永之北京省父
作者：王汝玉
朝代：明

严亲端笏侍龙旗，爱子相从著綵衣。千里神都瞻王气，两淮春水漾晴辉。兰苕暖近香初动，梅萼寒销雪乍稀。相见承欢调膳处，即看行幕是庭闱。
送顺昌伯云南抚安
作者：王汝玉
朝代：明

分阃曾登上将坛，金貂新插鵔鸃冠。身轻百战君恩重，威振三边敌胆寒。幕下偏禆皆许历，座中宾客有冯驩。兵符又向西南去，谈笑风生六诏安。
送马先生致仕还松江
作者：王汝玉
朝代：明

十载黉宫坐冷毡，旋因致仕远辞天。桑榆暮景逢明世，桃李春风忆少年。送别同倾江馆酒，赋归独泛泖湖船。惭予亦有莼鲈兴，梦绕吴松烟水边。
送魏秀才
作者：王汝玉
朝代：明

江湖游荡欲何依，末路谁能礼布衣。木落霜天秋欲暮，风生泽国雁初飞。辞家已久行囊尽，为客无谋相识稀。明日重归故乡去，里人应诮读书非。
送龚郎官
作者：王汝玉
朝代：明

阙下陈情拜至尊，天书赐告出都门。星郎旧掌铨衡寄，黄壤新沾雨露恩。奕叶遗芳今日见，百年乔木几家存。嗟余亦忝簪缨后，世泽荒凉愧子孙。
逢故人夜话
作者：王汝玉
朝代：明

结发未有□，托交尽才雄。与君同戏赋，曾谒兰台宫。满堂总是青云客，一时声闻凌烟虹。宁知失志沦江海，岁月无情不相待。北游屈指几人存，镜里朱颜暗销改。知君试宰古青州，旋闻投绂归林丘。恍然客馆见颜色，疑是山阴雪夜舟。相逢却忆少年日，怒发上冲森似戟。黄金百镒一旦空，何事栖迟困朱墨。兴来击剑鸲鹆舞，平生心胸为君吐。丈夫零落草芥间，三尺儿童共唾侮。狂谈极辩感慨多，长夜迢迢未半过。解貂难当吴姬酒，其奈空斋明月何。明月耿耿星参差，银河倒挂天南陲。与君且卧待明发，欲济苍生犹未迟。
遇王子渊
作者：王汝玉
朝代：明

分违十五载，容鬓改平生。乍见忽忘姓，相惊各道名。离愁无限积，往事几回更。又作临歧别，凄其感我情。
邹氏安然堂
作者：王汝玉
朝代：明

君子安命分，宵人蹈危机。二者茫昧间，孰能察其微。陆行思薄汉，沈渊欲腾飞。何如顺其轨，履此坦且夷。贤哉道乡裔，素位不外驰。文绣与絺绤，各言守其宜。我歌安分篇，愿以贻箴规。
重题
作者：王汝玉
朝代：明

我从天上归，重到白鹤山。青山宛如昔，白鹤何时还。白鹤不还那足惜，美人一去长相隔。茫茫瘴岭数千重，怅望旅魂归不得。我欲临风歌大招，楚云湘水不胜遥。相思有泪知多少，地老天荒恨未消。
野亝
作者：王汝玉
朝代：明

閒斋面潇洒，欲谢尘中绿。四坐杳无际，此心方淡然。
金陵夜坐
作者：王汝玉
朝代：明

海风夜半从东起，云卷秋空净如洗。三山射影入明河，金作莲花开绿水。绿水茫茫使我愁，不知何处可通舟。张骞一去今安在，天上人间几度秋。
钱塘观潮图
作者：王汝玉
朝代：明

浙江亭上彩云收，二十年前忆旧游。正是桂花初发候，月轮飞上海门秋。
闻钱仲益自杭州获归
作者：王汝玉
朝代：明

空江秋晚忆分违，回首俄闻世事非。异国频年嗟久滞，故乡今日喜重归。黄花渐发逢新雨，白鸟仍来识旧矶。咫尺对君湖水畔，何当放棹款柴扉。
阳春曲
作者：王汝玉
朝代：明

鹧鸪啼断声沈沈，十二楼前晴翠深。海日初红镜中晓，满窗杨柳生繁阴。迟迟帘幕生罗绮，帐暖流苏人未起。九街珂佩已朝天，梦魂犹在浓香里。觉来忽闻长乐钟，独倚朱栏春恨浓。不知昨夜东风急，却恨满街花雨红。
陌上桑
作者：王汝玉
朝代：明

东城璧日曙煌煌，流照泰家文杏梁。罗敷初起郁金床，妆成曳履出兰堂。纤纤柔荑携玉篚，逐伴紫陌采绿桑。陌上丽景正春阳，鲜华丰草竞纷芳。映见罗敷好容妆，丹唇含贝眉黛长。瓠犀皓齿粲晨霜，脸边匀饰和赪黄。宫腰冉弱盈把强，澄澜娟娟溢娇眶。倭堕宝髻低复昂，翠钗翩翩翘凤凰。耳畔明月缀双珰，广衣窄襦巧束装。鲛绡方领湘绮裆，绣文交颈刺鸳鸯。合欢缓带顺风飏，回躯竦步婉欲翔。落英飞燕交颉颃，行人辟易立两行。尽讶罗敷艳非常，使君五马来东方。遣吏借问家何乡，愿言授绥共徜徉。罗敷含羞伫道旁，须臾微微启莺吭。致辞向前请审详，妾家易识复难忘。青楼画阁俨相望，二八辞亲奉姑嫜。良人初并侍中郎，朝朝驰骤少年场。騧骊银勒紫丝缰，芙蓉剑转七星芒。今年专城绾金章，瑶璠结佩响锵锵。真珠飒纚垂香囊，府中出入善趋跄。六衢三市生辉光，可怜意气能骄张。还家别有欢无央，九华帐列东西厢。侍女齐熏苏合香，筝竽喧阗间笙簧。七盘曲赴纷浩倡，左右起舞茱萸裳。襜襜绮态游龙骧，中庖丰膳进牛羊。佳醴湛湛泛华觞，良人欣欣方乐康。罗敷辞竟声弥扬，置筐再拜申礼防。人生伉俪各有当，使君一向不自量。蚕饥妾欲归洞房，五马勿复久彷徨。
雨中江馆偶成寄山中诸友
作者：王汝玉
朝代：明

雨声窗外曙，独客梦魂惊。阳月看仍尽，春衣缝未成。空将倦游意，并付忆归情。寄语山中侣，松间有旧盟。
雨后夜坐
作者：王汝玉
朝代：明

荒村疏雨后，茅舍在溪边。半夜凉初透，孤灯人未眠。病多诗思少，客久世情便。却忆年来事，茫茫总可怜。
雪洲图为江阴夏叔度赋今其孙珙珍藏于家
作者：王汝玉
朝代：明

江云漫漫天漠漠，冻云著风吹不薄。巫娥翠失十二鬟，春花乱零飞雪落。千山万山削瑶璚，瀛洲路近芙蓉城。仙人白凤望不到，满前琪树纷纵横。树根谁坐蘧庐底，寒衾布袍僵不起。此时清兴与谁同，惟有骑驴暗香里。
霞洲旧隐
作者：王汝玉
朝代：明

我闻仙霞景，未识仙霞洲。三山横紫翠，影落七闽秋。前贤读书处，占尽仙霞趣。结绮排空来，流晖浮野去。之子非庸人，霞洲卧几春。朅来应明诏，侍从依紫宸。徒凝霞洲想，难遂霞洲赏。会待功成时，拂衣许长往。
青山白云图
作者：王汝玉
朝代：明

游子殊方清梦远，慈亲瘗玉白云深。它年陇上松千尺，高节应同孝感心。
青林小隐图
作者：王汝玉
朝代：明

绿波三泖外，青嶂九龙前。别有深林境，新开小洞天。晴阴千顷合，春树几村连。翠湿榆将堕，红深花欲燃。搴萝朝带露，煮石暖生烟。庭养华亭鹤，门维笠泽船。方期事真逸，更拟谢烦缘。忽应徵书起，旋将旧业捐。闽中陪制锦，江右佐鸣弦。梦断居閒日，心存报国年。烟霞盟暂辍，松柏操弥坚。又报山中侣，空移蕙帐篇。
青翠轩
作者：王汝玉
朝代：明

寝扉临胜绝，春竹琐檀栾。凝翠栖经幌，分青度药栏。粉飘风际晓，箨解雨中寒。檐外云三径，墙阴玉万竿。悬知禅讲罢，鸣凤下瑶坛。
顾慎画为徐子信题二首
作者：王汝玉
朝代：明

放舟白蘋渚，上有青枫林。美人自远至，水阔烟云深。相看默无语，共爱风满襟。俯仰千载上，何人是同心。林间绿绮琴，江上木兰艇。同是尘外人，迹殊心各静。叶下群树凉，云归万山暝。物我俱已忘，清襟岂劳整。
顾慎画为徐子信题二首·其一
作者：王汝玉
朝代：明

放舟白蘋渚，上有青枫林。美人自远至，水阔烟云深。相看默无语，共爱风满襟。俯仰千载上，何人是同心。
顾慎画为徐子信题二首·其二
作者：王汝玉
朝代：明

林间绿绮琴，江上木兰艇。同是尘外人，迹殊心各静。叶下群树凉，云归万山暝。物我俱已忘，清襟岂劳整。
题丘园旧隐图
作者：王汝玉
朝代：明

亚卿昔作桐江客，拟向丘园终隐迹。严陵滩上富春山，烟水林泉已成癖。中天午夜客星明，遂别云萝谒紫京。玉殿含香频入奏，仙闱视草久题名。承恩出赞滇阳治，万里山川归揽辔。千重鸟道入云端，一派江流落天际。却思高卧在家乡，小槛閒窗六月凉。明月到时松影转，晚风生处藕花香。知君已受西南托，莫恋东州旧行乐。须待功成报圣明，濯缨重问沧浪约。
题东郭草堂次梁用行韵
作者：王汝玉
朝代：明

日下西峰月上初，微烟收尽四郊虚。长歌独自还家去，却笑当年读汉书。
题云山图
作者：王汝玉
朝代：明
体裁：古风

三山陈翁湖海士，平生浩荡怀奇气。晚年脱迹游永嘉，写尽江南山水意。江南山水何处多，吴头楚尾青嵯峨。天鸡啼罢海光动，大江一道悬银河。江村绿树人家晓，燕子归时人悄悄。千山空翠挟雨来，万顷白云闲不扫。尔不见米芾颠，海岳庙前书画舡。溪藤出水雪花皎，兴来摇笔生云烟。又不见高尚书，家住房山沧海隅。昼长坐对辽天迥，尺素乱洒云模糊。陈翁昔岁得其奥，丘壑蟠胸夺天造。大娘剑器张颠草，手应心通入神妙。何当放浪游名山，倒跨白鹿寻仙关。翁乎翁乎，精爽可呼起，笑折三秀云崖间。
题云山图
作者：王汝玉
朝代：明

三山陈翁湖海士，平生浩荡怀奇气。晚年脱迹游永嘉，写尽江南山水意。江南山水何处多，吴头楚尾青嵯峨。天鸡啼罢海光动，大江一道悬银河。江村绿树人家晓，燕子归时人悄悄。千山空翠挟雨来，万顷白云闲不扫。尔不见米芾颠，海岳庙前书画船。溪藤出水雪花皎，兴来摇笔生云烟。又不见高尚书，家住房山沧海隅。昼长坐对辽天迥，尺素乱洒云模糊。陈翁昔岁得其奥，丘壑蟠胸夺天造。大娘剑器张颠草，手应心通入神妙。何当放浪游名山，倒跨白鹿寻仙关。翁乎翁乎，精爽可呼起，笑折三秀云崖间。
题仙山图
作者：王汝玉
朝代：明

二室秀紫烟，九华插青天。仙人跨白凤，栖息来其巅。我欲往从之，跪受长生编。飘然学轻举，谢此尘中缘。平生事遨游，空误桃李年。秋霜点绿鬓，未果求真诠。空斋看图画，灵境临我前。云梯挂苍巘，碧涧流丹泉。金光草初长，瑶华共芊绵。何当餐其英，笑拍洪崖肩。
题侯主簿忠告轩
作者：王汝玉
朝代：明

君诚不独治，分忧赖贤牧。所以汉郎官，出宰应星宿。长洲古名邑，民物称富足。年来久凋弊，五月粜新谷。侯令剸烦才，存心在忠告。行春载轻车，烟村桑柘绿。孝悌申古训，淳庞化今俗。坐令百里间，讴歌仍鼓腹。昔闻宓子贱，弹琴致民服。复修良吏传，为尔请重续。
题修竹美人图
作者：王汝玉
朝代：明

兰膏香腻盘云绿，愁锁春山黛痕蹙。天寒日暮悄无言，翠袖盈盈倚修竹。修竹无心亦有情，竹花结实珠繁萦。秦楼人去綵鸾杳，湘江种得相思成。相思有种何时歇，竹上年年怨离别。千古魂消怨不消，泪红染成鸳鸯血。
题倪云林画
作者：王汝玉
朝代：明

丛桂已消歇，白云亦悠悠。当时鸿山宅，花落空林秋。平生山水趣，晚岁江湖游。抚卷三叹息，空遗晋风流。
题倪云林画
作者：王汝玉
朝代：明

水流花谢白云飞，沧海桑田几是非。莫问兰亭旧踪迹，当时文采古来稀。
题倪云林画二首
作者：王汝玉
朝代：明

清閟阁前芳草绿，小蓬壶上落花多。吴山西畔人何在，遗墨空存晋永和。逍遥天地一閒身，浪迹江湖七十春。惟有云林堂上月，于今犹照昔年人。
题倪云林画二首·其一
作者：王汝玉
朝代：明

清閟阁前芳草绿，小蓬壶上落花多。吴山西畔人何在，遗墨空存晋永和。
题倪云林画二首·其二
作者：王汝玉
朝代：明

逍遥天地一閒身，浪迹江湖七十春。惟有云林堂上月，于今犹照昔年人。
题倪云林画次高季迪徐幼文韵
作者：王汝玉
朝代：明

水流花谢岁华深，江左风流不可寻。留得当时陈迹在，永和遗墨写山阴。
题倪元镇画荆溪清远图
作者：王汝玉
朝代：明

铜官山下纵清游，每为餐松十日留。吹断玉箫人去久，暮云空锁洞庭秋。清閟高人一散仙，常留遗墨世间传。当时曾写相思意，谁信如今重惘然。
题倪元镇画荆溪清远图·其一
作者：王汝玉
朝代：明

铜官山下纵清游，每为餐松十日留。吹断玉箫人去久，暮云空锁洞庭秋。
题倪元镇画荆溪清远图·其二
作者：王汝玉
朝代：明

清閟高人一散仙，常留遗墨世间传。当时曾写相思意，谁信如今重惘然。
题兰
作者：王汝玉
朝代：明

楚楚九畹姿，托根孤石上。清风久不来，含芳独惆怅。古石生幽兰，孤芳贞且妍。何由遇君子，移置瑶台边。
题兰·其一
作者：王汝玉
朝代：明

楚楚九畹姿，托根孤石上。清风久不来，含芳独惆怅。
题兰·其二
作者：王汝玉
朝代：明

古石生幽兰，孤芳贞且妍。何由遇君子，移置瑶台边。
题养晦斋
作者：王汝玉
朝代：明

良玉蕴贞石，明珠藏重泉。未登卞隋场，至宝何由宣。美人抱才器，中岁甘自捐。法曹才小试，不与物推迁。簿书日纠纷，此心每悠然。金门慕方朔，山阴忆梅仙。由来贞隐者，岂必栖云烟。乃知抗志士，匪谢区中缘。愿子终所守，兼以道自全。
题凤山书屋
作者：王汝玉
朝代：明

吴山往事浮云去，山势犹传凤栖处。东风不锁玉楼春，花落当时后庭树。美人家住凤山坳，雪卷横江万顷潮。云气阴连三岛近，海门晴拔两峰高。疏帘展卷清朝坐，曲几篝灯宵未卧。凤飞千仞不归来，频见万松山月堕。九苞览德今朝天，美人追随青云边。黄旗紫盖葱茏起，彩章五色同翩翩。置身阿阁依霄汉，珠树璚花互辉焕。亲听箫韶奏九成，嗈嗈声在瑶台畔。应思高卧凤山云，水影林光几度新。野鸟独怜山寂寞，一声啼断翠华春。别来书舍浑如旧，芳草间花自增秀。已闻名誉重穿杨，未许思家问垂柳。风流白晰方青年，骏马金羁被锦鞯。丹凤城中朝谒下，何人不羡玉堂仙。况尝远作乘轺使，西北山川归揽辔。未誇天上泛灵槎，尽入胸中作奇气。忆余少觅钱塘游，月中折桂西风秋。可怜与子未相识，不向凤山寻少留。老来遇子芙蓉阙，屈指流光十馀阅。琐闱应制午阴移，紫禁候朝清漏彻。同侍銮舆幸辟雍，千官珂佩如云从。退归一望春无限，满袖天香紫陌风。讲筵初设绅缨列，延阁编书萃才杰。就中我最知子深，楚楚真雏产丹穴。西蜀徒称庞士元，河东不用推三绝。丝绳玉缸春酒香，几回共醉黄金觞。华筵错落罗绮食，星河银烛交荧煌。后予簪笔承华侍，子录勋绩书旂常。玉墀同簉鹓鹭序，东阁西清严禁籞。此际终朝迹稍疏，每逢休暇多相与。我今为子歌凤山，兴落书窗绿萝雨。剑花出匣秋莲开，看子爽迈非凡才。育成羽仪备炳蔚，当年本自岐山来。明堂大启临泰阶，圣人端拱万国怀。衔书呈祥将属谁，凤山旧舍何有哉。
题凤池清影图
作者：王汝玉
朝代：明

粉湿香凝露乍消，湘娥新整翠云翘。一春青琐长相对，影转金阶近午朝。
题华东湖画
作者：王汝玉
朝代：明

白发东湖一老仙，已乘黄鹤上云烟。至今遗墨留人世，清兴横飞太华颠。
题卓迪画
作者：王汝玉
朝代：明

长江一道落青天，北固山高凌紫烟。曾记夜凉吹玉笛，海门星斗照楼船。
题双壁堂
作者：王汝玉
朝代：明

谢庭誇玉树，卫诗赋瑶璚。何如临江彦，伯仲二难并。瑩然双白璧，皎皎蓝田英。佐邑初试用，躬耕尚违荣。昭代贵良器，天衢方大亨。怀韫岂终久，卑沈匪无成。瑚琏荐清庙，琅玕贡明廷。知君善待贾，行见重连城。
题双壁堂
作者：王汝玉
朝代：明
体裁：古风

谢庭誇玉树，卫诗赋瑶璚。何如临江彦，伯仲二难并。莹然双白璧，皎皎蓝田英。佐邑初试用，躬耕尚违荣。昭代贵良器，天衢方大亨。怀韫岂终久，卑沈匪无成。瑚琏荐清庙，琅玕贡明廷。知君善待贾，行见重连城。
题双鸟图
作者：王汝玉
朝代：明

婀娜绿杨枝，上有双鸲鹆。焉知九苞凤，终择丹山宿。翩翩双好鸟，同集一枝安。谁知瑶岛上，别有青琅玕。
题双鸟图·其一
作者：王汝玉
朝代：明

婀娜绿杨枝，上有双鸲鹆。焉知九苞凤，终择丹山宿。
题双鸟图·其二
作者：王汝玉
朝代：明

翩翩双好鸟，同集一枝安。谁知瑶岛上，别有青琅玕。
题可斋卷
作者：王汝玉
朝代：明

维扬佳士润州客，十载簪缨游上国。斋居新搆远尘嚣，彤邸扁题留翰墨。缥帙牙签左右陈，青囊有药济时人。年来积得阴功厚，红杏花开绕舍春。长时宾友多相过，透竹茶烟翠成朵。机心总付与浮云，觞咏笑谈无不可。老我年来众疾婴，愿求匕剂制颓龄。朱颜若有还童望，不用黄庭内景经。
题右江遗墅
作者：王汝玉
朝代：明

阴阴乔木带江沙，建武年来世绪赊。麾节频沾新雨露，山林不改旧烟霞。绿深椰子经春叶，红绽蕉丛过臈花。曾读云台诸将传，子孙繁衍有谁家。
题吏部陈侍郎奉萱堂
作者：王汝玉
朝代：明

美人奉亲处，乃在湖山中。水云深几许，苍翠千万重。高堂启华搆，长日春融融。罗帷卷晴旭，綵服翻和风。称觞介眉寿，花映亲颜红。人生天地间，至乐谁能同。愿言保终养，何必希乔洪。
题吴彦才画
作者：王汝玉
朝代：明

已将心事付行云，莫问君家瑶草春。明日穆陵关外路，亲知应念远行人。
题吹箫图
作者：王汝玉
朝代：明

玉箫声断凤楼空，人在烟霞紫翠丛。何事沈郎千古梦，多情犹入紫微中。
题周昉折花仕女图为刘士宾赋
作者：王汝玉
朝代：明

阳台雨过朝慵起，翠撒云鬟倦妆洗。东君昨夜送韶光，春在花枝娇旖旎。暖香暗袭红霞绡，沁入玉纤温不消。麝脐龙脑避芳馥，金鸭沈檀皆罢烧。含情欲与花神说，为诉芳心愁万结。莫教零落五更风，蝶粉蜂黄共消歇。
题天师竹
作者：王汝玉
朝代：明

上清仙子晋风流，爱竹还同王子猷。写得一枝清似玉，湘滨露冷夜来秋。
题山水小景
作者：王汝玉
朝代：明

往年曾到西湖曲，雨后西山翠新沐。苏公堤上柳枝青，苏小门前芳草绿。画船摇曳向湖中，载得鸳鸯浦口风。春去春来知几度，总将心事付残红。客窗见画成今昔，湖水湖山浑咫尺。何当重费买花钱，载酒六桥寻故迹。
题岳阳楼图
作者：王汝玉
朝代：明

君山一带横黛蛾，洞庭万顷生白波。西风落木楚天迥，楼倚紫汉高嵯峨。西瞻雪岭云中起，东俯长江数千里。飞檐曲栏倚西风，落鹜孤霞带流水。昔闻蓬莱有真仙，几度楼头曾醉眠。玉管一声山月白，朗吟飞去已千年。子生素有遨游志，白发东南欲留滞。登楼拟欲觅仙踪，试问三神山外事。便当鍊液镕金丹，后天不老常红颜。晴窗对画发遐想，岳阳之楼何日来跻攀。
题幽篁兰棘图
作者：王汝玉
朝代：明

袅袅新梢带粉痕，一枝横棘倚芳根。不知天上中和意，彼此同沾雨露恩。
题庐山读书处卷
作者：王汝玉
朝代：明

谪仙去已久，千古庐山空。唯留瀑布水，依旧悬长虹。美人抱良质，价重连城璧。心同秋水清，气与晴云逸。结屋庐山边，读书知几年。逍遥明月下，啸咏凉风前。长吟谪仙诗，还继谪仙兴。五老削青天，芙蓉插明镜。朅来从宦游，空忆庐山秋。九江可揽结，飞梦过江州。
题度关图
作者：王汝玉
朝代：明

秦川西南骛，迢递带函关。鸡鸣津吏起，车马无时閒。七贤欲何之，驺从拥征鞍。顾盼周郑郊，翱翔二淆间。茫茫快遐目，悠悠开心颜。而我苦匏系，徒思远游盘。披图企高躅，飞度钟华山。题诗摅壮怀，安得相追攀。
题康王渡河卷
作者：王汝玉
朝代：明

北来飞骑疾如风，路隔长河势已穷。不有当时神马力，中兴谁办百年功。
题张昭阳秋野轩
作者：王汝玉
朝代：明

玄象无停辔，白驹恒不羁。旋闻金飙振，奄观炎暑移。堂居瞰西野，秋气倏云凄。鸣鸿方噭噭，彼黍渐离离。白蘋芳华动，红兰彩艳滋。弹冠晴岗表，濯缨晴川湄。物情信多美，夙心宁弗怡。但感豳风戒，重怀蟋蟀诗。履霜非伊始，坚冰行可期。四时有成序，天道谅如斯。达人贵无闷，志士抱遐思。唯应守其素，兹理良可持。
题张溪云画竹
作者：王汝玉
朝代：明

唐人画竹推绝伦，辋川真为竹写神。笔端抽出钩锁法，片片剪落湘云春。澄清亦得此君意，金错刀成世争贵。数叶萧疏玉一枝，凤毛龙角誇雄丽。张君画竹何人传，落墨往往宗辋川。佳人天寒翠袖薄，满堂飒飒生风烟。平生跌宕不羁迹，尤与此君情莫逆。大娘剑器张颠书，奇妙自与常人殊。兴来大叫数纸尽，赤手探得骊龙珠。君今骑鲸蹑云衢，百年真迹绝世无。尔从何处得此图，重价自合倾名都。我来为尔赋长句，诗成总是江南趣。醉挥如意按节歌，不知击折珊瑚树。
题张良之思亲堂
作者：王汝玉
朝代：明

二亲昔时在庭闱，孝子翩翩舞綵衣。二亲已殁归黄土，孝子空思綵衣舞。春风花开秋叶黄，雨露既濡天降霜。流光无情不相待，此心思亲那可忘。当年种得长生草，惆怅如今亦枯槁。沧溟易竭山可亏，人生思亲无绝期。
题徐希孟云林卷兼柬王之常
作者：王汝玉
朝代：明

东吴山水郡，我家万山中。自从别猿鹤，振佩明光宫。云林结遐想，美人邈难从。之子山中来，都门忽相逢。我家南窗下，幽兰滋几丛。天寒露华陨，花叶应丰茸。路远莫能采，恐随萧艾同。送子凤城外，长江生西风。明将卧云林，五湖烟水东。我有所思者，同心复同宗。怀之不可见，使我心仲忡。因君为报谢，蕙帐非终空。
题徐幼文画次高季迪张来仪韵
作者：王汝玉
朝代：明

云生疏林晚，花落空山春。裴佪林下路，惆怅山中人。
题扇与练经
作者：王汝玉
朝代：明

禁苑看花十二年，归来风景总依然。当时寿恺人虽远，喜有槐阴绿满前。
题扇别顾伯行
作者：王汝玉
朝代：明

我别家乡七月秋，相逢故旧更迟留。明朝相忆知何处，遥指蓬山十二楼。
题扇和张文伯韵
作者：王汝玉
朝代：明

洞庭绿涨波连天，蒹葭露冷秋苍然。酒船横放白鸥渚，世间谁谓无神仙。百年总是邯郸客，岂必区区困形迹。扬雄识字竟何成，贾傅抱才曾受谪。公生明世登天门，日侍彤庭近五云。平生本有江海趣，长忆五湖沙鸟群。梦中濯缨歌未了，药炉九转神丹早。待公白首报君恩，同采灵芝向瑶岛。
题扇赠姜公实
作者：王汝玉
朝代：明

玉堂退食苑钟迟，不觉花砖日影移。忽报故人来问信，相逢却说故乡时。
题方士洪云林书舍卷
作者：王汝玉
朝代：明

我家吴山西，君家吴山东。东西近相对，各在云林中。别来忽几载，屡见流光改。佳游今已非，往事知安在。君浮汳河水，我客京华春。同沽金陵酒，共是殊乡人。我犹滞冷舍，君将还故山。云林结遐想，可望不可攀。送君长安道，飞花乱烟草。楚树接吴山，关河路非杳。明朝我忆君，矫首情易悽。云林在何许，如隔武陵溪。
题施江月扇
作者：王汝玉
朝代：明

忆我初识君，江轩月如秋。故人丹林子，挟我同遨游。凉风起天未，白蘋满芳洲。浩然纵奇气，毕竟情未收。自兹始相见，谈笑恒忘倦。兴来挥綵毫，五气云露炫。却哂谢宣城，澄江净如练。我去谒承明，君来访神京。客楼三日雨，听彻□花声。别来今几载，屡看流光改。彤庭赐告还，风景依然在。重会落枫江，芙蓉正堪采。百年几何时，会少多分离。那知在今日，聚首非素期。玉杯行美酒，座上皆亲知。当筵不为乐，莫待长相思。明朝我仍去，未必重相遇。丈夫志四方，细故安足虑。它时倘念我，为折三花树。
题李龙眠写山庄图
作者：王汝玉
朝代：明

青山万叠高侵天，绿阴千顷晴涵烟。巨灵倒挽银河水，泻作百丈飞来泉。蓬莱三岛不可往，江南山水称龙眠。龙眠高人李居士，前身列籍瑶台仙。胸中浩荡有奇气，眼底恍忽无尘缘。同时二友总佳士，炯如芙蓉出澄涟。山中一经游历后，至今草木增清妍。百年对画起遐想，风流文采俱依然。辛夷花开木兰发，宛如王维家辋川。我生素抱林泉趣，每因匏系恒自怜。迩来缪掌秘阁籍，遍阅图画穷幽玄。洞天福地似曾识，不用谢屐劳扳援。
题杏花山鸟
作者：王汝玉
朝代：明

杏花过雨粉香深，老去秋娘瘦不禁。惆怅看花人不见，却将春色付山禽。
题林泉居卷
作者：王汝玉
朝代：明

旧忝林泉隐，新从朝市人。行云流水梦，芳草落花春。世事终难料，生涯莫任真。茫茫天壤内，到处是通津。
题桂山堂
作者：王汝玉
朝代：明

不作淮南客，还歌桂树秋。堂依林下敞，人似月中游。白苧凉新透，清郊暑乍收。风从小山度，香入九天浮。城市心应远，烟霞志已酬。攀援如有意，岁暮共淹留。
题桂阴老人
作者：王汝玉
朝代：明

白玉堂前丹桂发，水晶宫外月轮高。坐听清漏浑忘寐，凉露漙漙湿素袍。
题梅庄卷
作者：王汝玉
朝代：明

我家吴山群玉坞，千林雪霁花难数。几回听彻青鸟啼，春在南枝北枝吐。冲寒载酒花间游，漠漠梨云烂不收。暗香疏影发诗思，还如何逊在扬州。别来倏忽流光改，夙昔閒情竟何在。美人家有梅花庄，十里素香春蔼蔼。九龙山下三泖东，浑似西湖水月中。市上红尘飞不到，玉妃别下广寒宫。归心便趁东风起，飞度湖山万花里。狂歌唤取缟衣仙，兴捲吴淞半江水。青灯照我客舍寒，归计其如行路难。花前胜赏仍负却，坐惜春深香粉残。人生百岁浑如寄，还省旧游怜久弃。题诗为赠梅庄人，目极瑶英缈天际。
题梅花
作者：王汝玉
朝代：明

看花曾忆少年游，江海狂踪知几秋。莫道何郎今老去，未教诗兴减杨州。长安腊尽已春回，馀雪全消未见梅。纸帐夜寒清梦觉，梨云空满画中开。万山春雪不胜寒，几度曾经载酒看。沈醉独眠花影下，任教青鸟自啼残。月色娟娟满禁林，青绫被拥玉堂深。宫壶赐酒初醒后，只少梅花伴我吟。
题梅花
作者：王汝玉
朝代：明

雪花飞度西湖来，东风吹上孤山梅。林逋宅前春信早，北枝乱吐南枝开。我昔扶筇六桥路，看花几度曾延伫。从教寒透素貂裘，行遍瑶英最深处。江湖旧游三十年，绿樽空负看花缘。休文巧思夺天造，一枝香玉横吴笺。南湖佳士烟霞伴，斋閤高悬供适玩。持来索我赋梨云，恍惚花神照挥翰。翩然唤醒花前盟，总是江空岁晚情。欲挟飞仙花下去，莫教玉笛弄新声。
题梅花·其一
作者：王汝玉
朝代：明

看花曾忆少年游，江海狂踪知几秋。莫道何郎今老去，未教诗兴减杨州。
题梅花·其三
作者：王汝玉
朝代：明

万山春雪不胜寒，几度曾经载酒看。沈醉独眠花影下，任教青鸟自啼残。
题梅花·其二
作者：王汝玉
朝代：明

长安腊尽已春回，馀雪全消未见梅。纸帐夜寒清梦觉，梨云空满画中开。
题梅花·其四
作者：王汝玉
朝代：明

月色娟娟满禁林，青绫被拥玉堂深。宫壶赐酒初醒后，只少梅花伴我吟。
题梅花卷为顾御史赋
作者：王汝玉
朝代：明

我家家在吴山住，路入梅花最深处。天空岁晚雪纷飞，绕屋寒香千万树。花时日日醉花边，酒醒长吟花下眠。听到翠禽啼欲断，任教明月照青天。自从游宦京华久，梦绕花前与花后。故山花发想依然，何逊才华已非旧。霜台御史绣衣人，藏得横斜水面真。一幅齐纨裁皎雪，笔端浑是玉精神。萧斋冻雨檐花落，纸帐夜寒灯影薄。恍然相对似还家，春信依稀生绿萼。绿萼春生日渐多，故山归计尚蹉跎。玉堂日赐宫壸酒，其耐梅花似雪何。何当便赴看花约，莫待江天吹晓角。诗成却向画中题，酒熟空思花下酌。
题槎处卷
作者：王汝玉
朝代：明

不随星使溯河流，却向荒矶侣白鸥。我本绿蓑江海客，十年空忆在沧洲。
题江山杰阁图
作者：王汝玉
朝代：明

我生不识黄鹤楼，未向滕王阁上游。南昌武昌空梦想，安得醉倚雕栏秋。画中楼阁知何处，我欲凌风试飞去。西山雨挟南浦云，鹦鹉洲连汉阳树。手招仙人王子乔，吹笙归来共逍遥。缑山綵凤缈难见，华落瑶池王母桃。人生百岁真如寄，何乃长年苦匏系。流光一去岂复来，须趁青春寻赏事。楚江迢迢带楚山，危楼杰阁江山间。飘然乘兴穷跻攀，何须镕鍊大药延红颜。
题江村夜归图
作者：王汝玉
朝代：明

汀苇苍苍白露凝，一滩寒月未收罾。西风吹醒江南梦，四壁蛩声半夜灯。
题池塘野步
作者：王汝玉
朝代：明

曲栏干外暑风清，白葛生凉杖屦轻。花隐兰舟看不见，时闻隔浦唱歌声。
题沈士称画
作者：王汝玉
朝代：明

乱云重叠树高低，不见人烟只听鸡。它日挂冠寻故隐，移家合住在苕溪。
题海棠白头公为范原绍作
作者：王汝玉
朝代：明

韶光染色浓如绮，开遍东风枝上蕊。海棠偏得艳阳多，乱簇香红娇不起。白头啼鸟含芳情，殷勤飞入花间鸣。似向东君诉心事，千回万转皆春声。馀情欲寄朱颜客，为报青春劝君惜。看花须及少年时，莫待吴霜镜中白。
题清晖楼
作者：王汝玉
朝代：明

昔上越王城，曾望丹山曲。千岩与万壑，一一皆经目。归来四十年，东望心茫然。至今山窗梦，夜落九洞天。叶君住东州，家有清晖楼。檐栖水色冷，帘卷山光秋。缅怀旧游处，天涯渺烟树。长吟谢公诗，安得凌风去。
题湖山佳趣卷
作者：王汝玉
朝代：明

我生夙抱烟霞癖，半世林泉寄踪迹。五湖春水洞庭山，沙鸟野猿俱旧识。菲才叨禄在京华，频看长安陌上花。翻忆湖山昔游处，不知明月落谁家。美人家在东吴住，占得湖山无限趣。采樵常倚桂枝岩，放棹时过荻花溆。我有茅堂与秫田，归期未卜是何年。玉堂一枕春风梦，飞绕山光水影边。
题澄江韩氏弥性堂卷
作者：王汝玉
朝代：明

芙蓉城里花如簇，况有澄江秋水绿。花间茅屋是君家，门外萦回江一曲。长年自与世情疏，何异柴桑处士居。竹粉晴飘围罢局，芸香昼染读残书。我曾放迹澄江上，水墅山村遍游赏。如何未解识君家，往事茫茫空怅怏。君家令子仙闱郎，我忝濡毫直玉堂。侍宴每联金屋坐，退朝常接玉墀行。几番论旧相留恋，彷佛澄江眼中见。令人飞梦落江南，满座秋光净如练。披图索我为题诗，老去空惭藻思非。勉率为君歌此曲，恍然疑接谢元晖。
题烟江叠嶂图
作者：王汝玉
朝代：明

剑关平削千山开，势掩巴蜀何雄哉。蛟飞凤舞互争秀，中有一道长江来。昔年鼎足曾分峙，惨淡风云屯伯气。邓艾功勋誇一时，武侯忠义垂千世。只今天地皆清宁，蜀江水绿山青青。渔舟一叶三峡口，行人酾酒登夷陵。我生踪迹留南国，未遂西游到荆益。何当鼓棹溯瞿塘，锦官城里看山色。
题玄中子卷
作者：王汝玉
朝代：明

君平昔遁世，卖卜居城闉。百钱足自给，闭门守清真。伊人负高志，脱略烟尘际。清风去不还，此道今谁继。我闻舂市东，客有号玄中。早年谢纷靡，晚节甘固穷。尝师玄中子，曾晤穷通理。龙性岂能驯，凤飞畴得制。我愿往从之，平生命自知。不须论跃马，但欲问前非。
题王仲远东郭草堂
作者：王汝玉
朝代：明

百花洲上花全落，绿水逶迤带烟郭。郭东茅舍是君家，千顷湖光秋寂寞。长年无事掩閒扉，欲远人间是与非。西望吴时旧台榭，绮罗空逐綵云飞。白蘋波上凉风起，菰米炊香莼菜美。沿月乘流几忘还，钓船横放芦花里。知君与世渐忘情，不羡金门大隐名。我欲敲门一相访，沧浪同泛濯尘缨。
题王叔明画黄鹤山图为喻彦行赋
作者：王汝玉
朝代：明

我昔曾游黄鹤山，山人留我闭松关。山中风雨经十日，万壑千岩空翠间。别来浪迹游湖海，岁月茫茫不相待。回首东南频梦飞，山空鹤去人何在。画里依稀记往年，水光山色总依然。寻游常有山中客，挥手谁招鹤上仙。竹阴深锁秋窗曙，疑是山人吟笑处。人生行乐付东流，万事浮云总何许。我欲山中访旧游，酒船横渡洞庭秋。请歌黄鹤归来曲，消尽胸中万古愁。
题王孟端竹
作者：王汝玉
朝代：明

忆寻飞梦过湘江，亲见仙人葆羽幢。独坐玉堂春昼永，谁分清影到晴窗。
题王思敬扇
作者：王汝玉
朝代：明

家住绿蘋州，轩窗瞰碧流。夜来疏雨过，凉思到沙鸥。
题王汝瑄扇
作者：王汝玉
朝代：明

不向金门谒翠华，一琴一鹤度生涯。乱山残雪西湖晓，看遍寒梅万树花。
题画
作者：王汝玉
朝代：明

五湖深处旧柴关，春水桃花第几湾。昨夜东风吹梦去，白云深锁万重山。
题画
作者：王汝玉
朝代：明

仙水仙山有路通，人家遥住白云中。一溪春色无人管，流出桃花片片红。
题画
作者：王汝玉
朝代：明

嘉树生繁阴，林虚转深杳。夜来疏雨收，绿水人家晓。素心寡所营，岂为烦虑扰。独坐望南湖，清风动蘋杪。疏烟带平野，閒花落空林。鸡声在何许，人家春树阴。将寻邱仲侣，谐此尘外心。幽期倘云遂，宁惜露沾襟。
题画
作者：王汝玉
朝代：明

数峰相倚玉成簪，楼阁深沈酒尚酣。十日春寒帘不卷，杏花飞雨满江南。
题画
作者：王汝玉
朝代：明

春林一雨花成泥，万丝深处残莺啼。舍南舍北水涨溪，出门有马不可骑。千岩万壑烟雾迷，近山一带横峨嵋。须臾开霁朝日晞，青嶂突出临溪湄。宛如故旧久别离，邂逅忽见皆忘机。长松脩竹交凝晖，空翠蔼蔼湿不飞。萝窗寥寥春昼迟，蕙帐梦熟眠多时。北山有文宁用移，买山岂假襄阳赀。客来莫怪衡门低，并讶花径深逶迤。芊芊芳草剪碧齐，自是辙迹长年稀。画中人物知为谁，高尚当出晋义熙。抱琴载酒将安之，飘然不受尘鞅縻。我辞渔钓游京师，秋风卷空旧茅茨。五湖买艇复奚疑，行须早听关门鸡。返怀荣沾雨露私，青鞋徒忆寻山蹊。林泉故人倘念我，它年别订瑶华期。
题画
作者：王汝玉
朝代：明

渡头初唱采莲歌，南浦西风涨绿波。正是晚凉新雨后，青山不似白云多。
题画
作者：王汝玉
朝代：明

疏树叶全脱，众山云半收。高人坐苔石，风露一身秋。叶暗前朝雨，花飞昨夜风。空山人不见，春在绿阴中。山影照清流，凉生杜若洲。夜来江上雨，添却几分秋。
题画
作者：王汝玉
朝代：明

芙蓉城隔綵云间，咫尺蓬莱海上山。见说瑶池花又落，不知青鸟几时还。
题画
作者：王汝玉
朝代：明

西风袅袅起林阿，一夜新凉到薜萝。人在空江秋影里，青山不似白云多。
题画·其一
作者：王汝玉
朝代：明

嘉树生繁阴，林虚转深杳。夜来疏雨收，绿水人家晓。素心寡所营，岂为烦虑扰。独坐望南湖，清风动蘋杪。
题画·其一
作者：王汝玉
朝代：明

疏树叶全脱，众山云半收。高人坐苔石，风露一身秋。
题画·其三
作者：王汝玉
朝代：明

山影照清流，凉生杜若洲。夜来江上雨，添却几分秋。
题画·其二
作者：王汝玉
朝代：明

叶暗前朝雨，花飞昨夜风。空山人不见，春在绿阴中。
题画·其二
作者：王汝玉
朝代：明

疏烟带平野，閒花落空林。鸡声在何许，人家春树阴。将寻邱仲侣，谐此尘外心。幽期倘云遂，宁惜露沾襟。
题画三首
作者：王汝玉
朝代：明

人家隔断水西东，行尽溪桥有路通。岩树今朝全绿遍，夜来曾起落花风。一别溪头旧钓槎，十年频看凤城花。天恩赐告归来日，不识松萝是我家。暖雨初收雾尚昏，绿杨深坞杏花村。山中少有凡人到，满地春阴不掩门。
题画三首·其一
作者：王汝玉
朝代：明

人家隔断水西东，行尽溪桥有路通。岩树今朝全绿遍，夜来曾起落花风。
题画三首·其三
作者：王汝玉
朝代：明

暖雨初收雾尚昏，绿杨深坞杏花村。山中少有凡人到，满地春阴不掩门。
题画三首·其二
作者：王汝玉
朝代：明

一别溪头旧钓槎，十年频看凤城花。天恩赐告归来日，不识松萝是我家。
题画杂咏
作者：王汝玉
朝代：明

月出孤松阴，风生百泉响。空山不见人，解带苍苔上。花开山色中，鸟哢泉声里。相对澹忘机，辟书徵不起。潮痕带晚沙，云影连春树。隔浦漾舟来，应寻酒家去。湿翠映繁红，东园起暖风。春光何处是，都在鸟声中。亭亭一片云，飞坠青嶂间。未肯从龙去，长与幽人间。
题画杂咏·其一
作者：王汝玉
朝代：明

月出孤松阴，风生百泉响。空山不见人，解带苍苔上。
题画杂咏·其三
作者：王汝玉
朝代：明

潮痕带晚沙，云影连春树。隔浦漾舟来，应寻酒家去。
题画杂咏·其二
作者：王汝玉
朝代：明

花开山色中，鸟哢泉声里。相对澹忘机，辟书徵不起。
题画杂咏·其五
作者：王汝玉
朝代：明

亭亭一片云，飞坠青嶂间。未肯从龙去，长与幽人间。
题画杂咏·其四
作者：王汝玉
朝代：明

湿翠映繁红，东园起暖风。春光何处是，都在鸟声中。
题画梅
作者：王汝玉
朝代：明

浅白睡时妆，轻清雪后香。忆曾相见处，江店月昏黄。
题画梅
作者：王汝玉
朝代：明

谁将浅黛湿冰魂，褪尽当时旧粉痕。却忆故山残雪后，淡烟笼月夜初昏。谁遣缁尘羃缟衣，江南臈尽淡忘归。罗浮梦断梨云远，月映佳人启素扉。
题画梅·其一
作者：王汝玉
朝代：明

谁将浅黛湿冰魂，褪尽当时旧粉痕。却忆故山残雪后，淡烟笼月夜初昏。
题画梅·其二
作者：王汝玉
朝代：明

谁遣缁尘羃缟衣，江南臈尽淡忘归。罗浮梦断梨云远，月映佳人启素扉。
题画留别许澜伯
作者：王汝玉
朝代：明

故人喜我远还家，却向溪阴放钓槎。且尽樽前一杯酒，明朝相望在京华。
题画菜
作者：王汝玉
朝代：明

我本山中食荠肠，玉堂饕饫大官羊。却思春雨閒园后，煮得新葵满釜香。
题画送陈孟敷
作者：王汝玉
朝代：明

君家门掩绿阴低，古木丛篁水郭西。我向京华望吴苑，桃花只隔武陵溪。
题看花仕女
作者：王汝玉
朝代：明

玉台装乍整，纚履盻行云。羞脸团纱掩，娇蛾浅黛分。翠松连理带，香腻七襄裙。伫立花庭下，含情怕夕曛。
题神骏图
作者：王汝玉
朝代：明

侯家枥上拳毛騧，奇纹五色明春霞。天生神骏异凡骨，不数霍家狮子花。昔年初出秦川道，饱食秦原汉陵早。昂头振鬣一长鸣，惊散秋鸿落天表。曾随博战雪山西，南海霜风入玉蹄。剑外已销狐兔迹，归来稳步上沙堤。雕鞍金勒青丝辔，频从长杨猎回骑。娇嘶紫陌软尘轻，弄影凤城春日丽。侯家勋业比山河，万古千春永不磨。通藉金门青琐里，常骑神骏振鸣珂。
题秋林小景
作者：王汝玉
朝代：明

孤筇何处事清游，林壑生凉雨乍收。霜叶一枝红未脱，白云深锁乱山秋。
题竹
作者：王汝玉
朝代：明

志士励贞操，君子抱安节。请看艳昜花，何如后凋叶。箨香初解粉，叶嫩正含姿。长保青青节，相期岁晚时。
题竹
作者：王汝玉
朝代：明

曾过阳明观下春，山前十里尽苍筠。东风吹送云门雨，只听鸣环不见人。
题竹
作者：王汝玉
朝代：明

粉箨解香苞，新梢展凤毛。空庭明月夜，只怪粉墙高。
题竹·其一
作者：王汝玉
朝代：明

志士励贞操，君子抱安节。请看艳昜花，何如后凋叶。
题竹·其二
作者：王汝玉
朝代：明

箨香初解粉，叶嫩正含姿。长保青青节，相期岁晚时。
题竹四首 其一 雨涤铅粉节
作者：王汝玉
朝代：明

香露淋漓湿未乾，迎风翠袖不胜寒。劝君莫取青青节，留待丹山五色鸾。
题竹四首 其三 凌空势方起
作者：王汝玉
朝代：明

春雷初响蛰龙惊，猛势凌空夭矫横。几度山窗亲见处，露华如水月华明。
题竹四首 其二 风摇青玉枝
作者：王汝玉
朝代：明

湘皋春尽玉青青，曾值西风过洞庭。碎佩丛铃满烟雨，夜深楚客不胜听。
题竹四首 其四 得地色不移
作者：王汝玉
朝代：明

忆曾相对琐闱深，制草成时日乍阴。粉湿香浓春烂熳，岁寒霜霰岂能侵。
题竹四首·雨涤铅粉节
作者：王汝玉
朝代：明

香露淋漓湿未乾，迎风翠袖不胜寒。劝君莫取青青节，留待丹山五色鸾。湘皋春尽玉青青，曾值西风过洞庭。碎佩丛铃满烟雨，夜深楚客不胜听。春雷初响蛰龙惊，猛势凌空夭矫横。几度山窗亲见处，露华如水月华明。忆曾相对琐闱深，制草成时日乍阴。粉湿香浓春烂熳，岁寒霜霰岂能侵。
题竹根道人
作者：王汝玉
朝代：明

早年曾作长安客，游遍东城与南陌。老来却秉岁寒心，情与竹君相莫逆。平生遇竹成久留，不异当年王子猷。词人为作竹根传，饱食渭川千亩秋。迩来归卧吴山久，白发萧萧心不朽。兴酣按节竹间歌，却笑吴兴馋太守。
题竹赠别吕希旸从役
作者：王汝玉
朝代：明

露莎烟草满晴川，罢钓归来暂泊船。非是野情忘世事，閒愁不到白鸥边。
题竹赠祖士英
作者：王汝玉
朝代：明

湘皋日出楚烟消，绿玉参差罩碧绡。栖凤一时惊梦起，满林齐舞翠云翘。
题竹鹊图
作者：王汝玉
朝代：明

新竹猗猗叶乍齐，多情灵鹊恋双栖。人间有喜常先报，不学城乌空夜啼。
题胡给事中画
作者：王汝玉
朝代：明

碧梧翠竹两清妍，阴落閒庭古石边。未引丹山仪凤宿，画长盖我读书眠。
题荷花
作者：王汝玉
朝代：明

鉴湖烟月不胜春，十里霓裳照水新。汀鹭沙鸥俱未识，折芳应误浣溪人。
题虞山景
作者：王汝玉
朝代：明

平生未识海虞山，揽秀曾因图画间。云入空濛开倒景，僧依苍翠闭禅关。湖田稼熟秋千顷，烟浦舟行路几湾。天上归来暂停辔，何当留我老年閒。
题许澜伯扇
作者：王汝玉
朝代：明

十年不上读书楼，天上归来访旧游。却喜琴书今有托，莫年从此得优游。
题谢孔昭画
作者：王汝玉
朝代：明

曾共沧浪钓晚风，今朝江上又相逢。莫辞同醉船头月，明日烟波各万重。
题谢孔昭画天池石壁
作者：王汝玉
朝代：明

层峰秀拔秋云端，叠石乱锁青巑岏。土花半削太古色，碧池荡漾清流寒。中吴胜境当第一，虎阜灵岩本非敌。惜哉未经韦白题，数百年来閟奇迹。我家相去十里馀，春游秋赏无时虚。庐山天姥著名久，当与伯仲称舆图。东山遗裔丹青客，海内仙踪在胸臆。兴来落笔妙入神，满纸纵横列泉石。谁能为我唤取五湖船，一夜飞度穹窿巅。仰窥天关叩石鼓，惊起万壑松风泉。
题赠医士吴彦才
作者：王汝玉
朝代：明

旧梦吴门月，新游上国春。居留琴作伴，行有药随身。欲学壶中客，还为物外人。自缘忘世累，非欲事沈沦。
题赤城霞气卷
作者：王汝玉
朝代：明

赤城嵯峨倚天起，横绝海云三百里。岚霏销尽霁霞明，綵翠荡摇青镜里。绮华丹燄纷交流，五色芙蓉绿水秋。罗浮天姥何足数，气压三山十二楼。粉署仙郎赤城客，石梁华顶亲游历。几回梦入故山霞，不知身在长安陌。长安陌上早朝天，日丽觚棱曙景鲜。紫盖黄旗蔚葱茜，龙光咫尺五云边。鹓班侍立敷章奏，花露沾衣凝伫久。恍疑身上青云梯，仰手瑶光攀北斗。羡子朱颜绿鬓时，清朝际遇古来稀。早竭丹心报明主，赤城岁晚弄霞晖。
题赵丹林竹
作者：王汝玉
朝代：明

一家村上记相寻，坐对萧萧风满林。天上归来重看画，辽东鹤去海门深。
题赵丹林竹
作者：王汝玉
朝代：明

一枝斜影过墙阴，青琐窗寒夜未深。却忆佳人在空谷，岁寒应念旧同心。
题赵仲穆画
作者：王汝玉
朝代：明

十二璚楼紫翠重，万年琪树落秋风。南朝无限伤心事，都在残山剩水中。
题赵仲穆画兰
作者：王汝玉
朝代：明

吴兴才子宋王孙，国步兴亡不用论。北去归来三十载，却将幽兴写芳荪。
题赵松雪画
作者：王汝玉
朝代：明

自从玉马去朝周，云散花飞几度秋。宝玦玉还零落后，吴兴留得晋风流。
题采菱图
作者：王汝玉
朝代：明

湖南风信起，湖北浪花多。欲唱采莲曲，翻成采菱歌。采菱歌断汀州暮，何处却寻归去路。谁摇兰艇笑相迎，灯火遥生白蘋渡。
题金山寺
作者：王汝玉
朝代：明

长江万里从西来，直走东海何雄哉。金山涌出浪花里，近对北固青崔嵬。我尝放舟京口宿，拟叩山门快遐瞩。平明潮涨催解维，水影山光空满目。住山开士江海人，卓锡栖禅今几春。迩来膺召游上国，校雠秘閤从词臣。退朝迎我维摩室，手启琅函展湘帙。青宫少师希世才，满纸纵横挥綵笔。恍然置我金银宫，昙华乱落江天风。妙高台上月轮转，海门日照扶桑红。便欲因之访三岛，侧身飞度东溟晓。三山弱水一杯中，俯瞰齐州拳石小。自惭凡骨非仙姿，江山咫尺成天涯。飘缨忝入青琐闼，昼长独坐劳相思。何当洒翰巉岩壁，剥藓题名纪游历。狂歌起唤骑鲸仙，我亦瀛波钓鳌客。
题锦江迎养诗卷
作者：王汝玉
朝代：明

迎亲因美禄，出宰得名邦。綵服临花县，琴堂治锦江。曾参端有并，宓贱岂无双。想见三年后，民风尽变庞。
题阙
作者：王汝玉
朝代：明

五岳真游远，三山胜景赊。何如赤县里，自作野人家。大隐齐东鲁，閒居类浣花。雪中丹凤阙，舍外白鸥沙。山影摇书幌，波痕上钓槎。诗成江愈净，梦觉日将斜。案有閒僧帖，门无俗士车。遗安付心事，习静寄生涯。径忆终南捷，名闻少室誇。君今谁得似，终老在烟霞。
题阙
作者：王汝玉
朝代：明

隋家二世厌衮衣，不御丹扆朝华夷。汴水东流三百里，行宫夹道花离离。交刀剪落鸳鸯绮，高展牙樯照江水。承恩侍从千蛾眉，深锁洞房娇不起。九华帐里醉浓香，回首烽烟暗晋阳。花月歌阑花落尽，空城秋雨青芜荒。
题雅室
作者：王汝玉
朝代：明

深院沈沈晚，香崖独自飘。忽闻琴瑟声，都是相里润。
题雪屋卷
作者：王汝玉
朝代：明

洛阳掩关卧，剡曲放舟回。何如山馆昼，独坐思悠哉。鉴湖似瀛海，稽阜若蓬莱。波净银为浦，岩明玉作台。矜鲜失舞鹤，点白间疏梅。知子丰葩藻，讵让兔园才。愿闻歌郢曲，阳春逐奏来。
题静专斋
作者：王汝玉
朝代：明

天道玄以穆，生物无二心。阴阳不停机，寒暑递相寻。默然成运化，宁间古与今。惟人最钟秀，灵台湛沈沈。操存谅有道，不为群累侵。澄澜来轻风，皎月销微阴。勉焉勿休替，接武渊与参。仰希无言训，三叹有遗音。
题韩御史椿萱堂
作者：王汝玉
朝代：明

济南簪绂传家旧，阙下恩荣受赐新。乌府谏书推二妙，华堂綵服奉双亲。椿萱并美阳和节，兰玉同沾雨露春。骢马联驰谁不羡，清风端可继前人。
题高士谦画竹
作者：王汝玉
朝代：明

钱塘高君爱脩竹，拄杖敲门看不足。经营惨淡入胸中，落笔纵横万竿玉。昔年曾向大梁游，曳裾王门经几秋。淇园睛菉数千顷，兴来信手风萧飕。白头老作京华客，暑往寒来岁频易。豪家僧舍总相迎，到处画屏留墨迹。夏官司马旧同乡，牙签玉轴图潇湘。只今君乘黄鹤去，此卷什袭归珍藏。公署朝回频展对，满堂冉冉生云气。山雨飞遮鼓瑟祠，江风吹碎凌空佩。我昔寻君白玉堂，檐花落尽青灯凉。宛然屈指疑昨日，自叹鬓影沾吴霜。人生聚散有如此，世间万事东流水。古今回首在须臾，何必溟波变桑梓。我欲招君不可追，芙蓉城里自芳菲。倘思故国平生乐，好逐岐山綵凤归。
题高太常赠钱文学画竹
作者：王汝玉
朝代：明

美人抱贞节，来自苕溪阴。相遇玉堂仙，贻赠比兼金。猗彼绿竹枝，琅然瑶华音。微物岂足贵，用表岁寒心。
题高峰读书处
作者：王汝玉
朝代：明

高峰巉岩凌紫烟，下有江水连青天。美人隐迹山水里，闭户读书经十年。古今成败归穷讨，万事浮云皆草草。志趣思同野鹤閒，襟怀欲与秋天杳。戋戋束帛下丘园，拂曙来登金马门。一官小试职巡逻，公署独临湖上村。水光掩映山光冷，鸡犬不鸣墟落静。卷帘独坐谩长吟，起看花阴转虚径。缅怀当日读书时，空忆王孙芳草诗。寄语山中旧泉石，沧州别有岁寒期。
题高彦敬画
作者：王汝玉
朝代：明

孤榜系落日，清风秋思长。隔溪望林阁，夕霭正苍苍。
题高彦敬画
作者：王汝玉
朝代：明

轻烟漠漠雨毵毵，风景分明海岳庵。北望房山数千里，如何清兴落江南。
题高彦敬画和高季迪张来仪韵
作者：王汝玉
朝代：明

贞元大历旧风流，赋尽江南芷若秋。何用山阳闻夜笛，水光云影总离愁。
题黄鹤山人画
作者：王汝玉
朝代：明

独卧茅庐学孔明，半生心事已无成。都将黄鸐山中趣，写作烟霞物外情。
风竹二首
作者：王汝玉
朝代：明

此君曾向琐闱看，金茎露洗青琅玕。故山近日重相对，凉雨新收香粉坠。一枝潇洒画图中，写得江南叶叶风。明朝何处重相遇，紫阁深沈翠雾笼。宣和内家称画竹，文苏响断谁能续。后有房山与蓟邱，笔端写尽潇湘玉。君家此本属何人，一竿独立淇川麓。凛然节操凌冰霜，岁晚佳人在空谷。天寒彩凤不来栖，日暮烦谁伴贞独。
风竹二首·其一
作者：王汝玉
朝代：明

此君曾向琐闱看，金茎露洗青琅玕。故山近日重相对，凉雨新收香粉坠。一枝潇洒画图中，写得江南叶叶风。明朝何处重相遇，紫阁深沈翠雾笼。
风竹二首·其二
作者：王汝玉
朝代：明

宣和内家称画竹，文苏响断谁能续。后有房山与蓟邱，笔端写尽潇湘玉。君家此本属何人，一竿独立淇川麓。凛然节操凌冰霜，岁晚佳人在空谷。天寒彩凤不来栖，日暮烦谁伴贞独。
鸡鸣山见桂花
作者：王汝玉
朝代：明

月殿谁曾种，仙家别自栽。高秋万木落，空谷一枝开。风隔林中度，香从天上来。因思赋招隐，愧乏小山才。
鸣凤轩
作者：王汝玉
朝代：明

凤飞朝云表，五章备羽仪。回翔久不下，顾览在德辉。美人抱高志，植此圭璚姿。将期九苞翼，来集凌寒枝。但恐花不实，零霜厉严威。从今舟穴雏，茕茕抱长饥。翻贻斥鴳诮，中道将安归。
鹌鹑
作者：王汝玉
朝代：明

游鶤运四海，黄鹄摩丹霄。道逢霜霰严，铩翮青云遥。何如秋原鹑，短羽无高超。饥餐野田实，栖集依苇萧。时飞复时止，和声弄鲜飙。雌雄各安偶，所乐同鹪鹩。志愿易为足，过图良自劳。物生贵得性，岂必搏扶摇。
黄鹄山房为典仪萧彦敬赋
作者：王汝玉
朝代：明

黄鹄已飞去，空馀黄鹄山。只今几千载，黄鹄当来还。美人云霄士，托迹兹山里。山房卧白云，丹诏忽徵起。典仪侍亲王，朱邸参鹓行。自公每退食，山中恣翱翔。天空月明后，凉意满窗牖。风生万壑哀，黄鹄知来否。狂歌招黄鹄，却上黄鹤楼。长江一万里，流到武昌秋。仙人子安辈，玉节降瑶台。不骑黄鹤下，定跨黄鹄来。我将从子去，附翼紫清表。追随黄鹄游，俯瞰三山小。
寄席心斋
作者：王汝章
朝代：明

老子斋心与世违，山中春雨药苗肥。骑将鹤去身俱瘦，炼得丹成骨自飞。青简风雷行秘箓，紫绡云雾出仙衣。明年海上金桃熟，并就安期作燕归。
简心斋席炼师
作者：王汝章
朝代：明

山色摇春发翠妍，凭轩把酒答流年。自知原宪贫非病，人谓陶潜醉欲眠。雾洗百花熏白日，天开一鸟入青烟。席谦已作东游想，异气看从海上先。西林谷口群仙宅，青发萧萧古逸民。炼过神丹专奉母，著成《真诰》必传人。青山不下乌皮几，留客先除白葛巾。门外松花如可服，岂无方术为轻身。
简心斋席炼师·其一
作者：王汝章
朝代：明

山色摇春发翠妍，凭轩把酒答流年。自知原宪贫非病，人谓陶潜醉欲眠。雾洗百花熏白日，天开一鸟入青烟。席谦已作东游想，异气看从海上先。
简心斋席炼师·其二
作者：王汝章
朝代：明

西林谷口群仙宅，青发萧萧古逸民。炼过神丹专奉母，著成《真诰》必传人。青山不下乌皮几，留客先除白葛巾。门外松花如可服，岂无方术为轻身。
送席心斋住白鹤观
作者：王汝章
朝代：明

昔在鸿山遇席谦，长松落雪下飞檐。道归玉局心逾达，诗到珠宫律更严。鸾版昼鸣云拥座，龙文夜诵月窥帘。应思慈母营甘旨，春雨园林笋露尖。
重寄心斋
作者：王汝章
朝代：明

西北高峰秀可拈，青莲一朵立纤纤。种来仙李如瓶大，煮得春醪似蜜甜。叹老诗题常在手，信公诗句好掀髯。相过为问长生理，云笈今开第几签？
仙源秋晓
作者：王沂
朝代：明
体裁：七言绝句

远是青山近是林，仙源秋色雨中深。前溪不是桃花水，纵有渔郎无处寻。
军中秋夜感赋
作者：王沂
朝代：明
体裁：七言律诗

剑拂寒光子夜秋，屯云戎马尚淹留。时催雁字归炎极，谁补龙章侍冕旒。天宇渐清尘土梦，秋声偏动野人讴。月明自是孤吟侣，迢递何心上庾楼。
安庆谒左丞余廷心祠
作者：王沂
朝代：明
体裁：五言排律

百战孤城陷，先生独有祠。勋名班左辖，心胆恋彤墀。已矣英雄死，伤哉国步危。鱼沉芳草没，虎落坠藤欹。短日纡长算，高风系远思。文章传异代，事业贲穹碑。蘋藻遗年荐，松楸过客悲。乾坤新历数，社稷旧陵夷。传入今朝史，歌馀古乐词。有怀因感激，千载重民彝。
寓京有怀旧友欧阳明善
作者：王沂
朝代：明
体裁：七言律诗

南平城里旧相闻，觉海桥西喜遇君。泉石閒心同止水，湖山往事付浮云。别离久伫雁鸿信，寤寐常怀鸾鹤群。松竹烟霞清蔼蔼，藤萝霜月白纷纷。
小庄道中
作者：王沂
朝代：明
体裁：五言律诗

客路千厓里，春风二月中。虎啼荒径少，莺语故乡同。涧水萦回绿，山花自在红。物华空满眼，去意只悤悤。
幽居同刘韶赋
作者：王沂
朝代：明
体裁：七言律诗

春泥门港雨声多，润浃荒畦露浅莎。石砌落梅疏映竹，鉴池流水细通河。坐深还爱青毡旧，老至其如白发何。海内太平忻有象，诗成聊复醉时歌。
新春漫兴
作者：王沂
朝代：明
体裁：七言律诗

应节东风隔岁回，绮楼云物共徘徊。未传暖律催金柳，已有春光到玉梅。双燕社前迎细雨，群龙江上走轻雷。遨游莫向良辰负，管领韶华入酒杯。
春江静钓
作者：王沂
朝代：明
体裁：古风

白鹭洲头春水生，青山倒影碧波明。閒门却扫流尘迹，深树似闻啼鸟声。渔舟荡漾持竿久，世事茫茫不回首。钓得金鳞换酒归，夕阳正照垂丝柳。
望南屏山同吕仲铉仲实作
作者：王沂
朝代：明
体裁：古风

游目南屏山，逍遥税尘鞅。清溪乱流涉，叠巘缘云上。辉辉瀑泉落，隐隐天籁响。荒涂理通塞，虚室静弘敞。中有餐霞人，长聆御风想。不乘缑岭鹤，还顾渔郎舫。芝草甘若饴，雕胡大盈掌。虽为颓龄驻，亦忌流光往。永怀山中游，观化历清赏。
次仲修来韵
作者：王沂
朝代：明
体裁：七言律诗

四海交游尽俊英，一时词藻擅声名。建安七子推王粲，大历诸公爱长卿。野水云晴兰枻小，山城月淡玉箫清。都将一日三秋意，写作吴歌子夜声。
次仲弟子启签宪过洞庭湖
作者：王沂
朝代：明
体裁：七言律诗

黄鹤楼前曙色开，吕公矶上首重回。平湖尽处青天近，积雨晴时白雁来。千古战争馀旧垒，百年歌舞废崇台。昔人总逐流波逝，犹想清风被八垓。
江行
作者：王沂
朝代：明
体裁：五言律诗

江柳拂危矶，江花照客衣。滩临交石险，山入断云微。樵爨春烟起，渔歌晚棹归。孤禽浑睡着，惊起月中飞。
海舟乘月夜归
作者：王沂
朝代：明
体裁：七言律诗

露下空明夜气清，天回银浦碧泠泠。潮生沧海三更月，雾散平芜数点星。照水流萤摇短岸，惊舟寒雁起长汀。望来乡井不成寐，满鬓霜风吹酒醒。
游青原山次隆太古谢子方·其一
作者：王沂
朝代：明
体裁：五言律诗

逸客淹螺浦，寻僧问鹫峰。水流通雪窦，谷响应霜钟。幻迹双荆树，香风五粒松。追随成信宿，感尔意重重。
游青原山次隆太古谢子方·其二
作者：王沂
朝代：明
体裁：五言律诗

入云来驻锡，拓地此安禅。曾读传灯录，因参不二天。松阴山四合，云影塔孤悬。消歇同人世，凭轩思惘然。
由竹坝望锦川桃李春色如画有怀陈邑令
作者：王沂
朝代：明
体裁：古风

涉浅上舆梁，凭高眺乡县。灼灼桃李花，层层远皆见。兵馀草根尽，此地芳菲遍。气暄雉双雊，景淑莺百啭。邑里齿故繁，弦歌俗丕变。怀贤思如渴，敷政速于传。孰是潘安仁，而犹宓子贱。
登老姥山
作者：王沂
朝代：明
体裁：七言律诗

路转颠厓虎鼻峰，上方日晏始闻钟。晴岚密护岩西竹，香雾轻浮涧底松。山果欲凋还共采，林僧久别乍相逢。玩奇行遍烧丹处，拾得仙人九节筇。
秋江送别图题赠黄通守允中
作者：王沂
朝代：明
体裁：七言绝句

秋江水落楚天低，目送归船渡聂溪。莫道浮云千里隔，君山只在洞庭西。
览古
作者：王沂
朝代：明
体裁：古风

楚国愤奇士，伍奢真可怜。憸人费无忌，谗间平王前。害奢未及止，思去二子贤。贤哉子胥智，乃出无忌先。弟兄永诀别，父子相弃捐。弯弓向中使，去就何翩翩。吹箫道中饭，脱剑江上船。艰关历他境，慷慨张空拳。公子不可说，专诸能解悬。退耕伏中野，决策如转圜。二国适多衅，五年方见宣。操兵遂入郢，杀气如霏烟。不得费少傅，斩首谢厥愆。徒令楚旧君，乃辱吏士鞭。报楚既得志，谋越复何言。属镂早受赐，鸱革往不还。树槚志弗遂，夫差随上仙。悲君读迁史，今古慨悠然。
谒苏云卿祠
作者：王沂
朝代：明
体裁：五言律诗

古道风沙际，荒祠草树间。崇文今日盛，辟世几时还。薄宦真馀事，虚言颇厚颜。翻思徐孺子，清节照湖山。
过三顾山
作者：王沂
朝代：明
体裁：古风

白下水南峙，青山多好峰。曾携玉柱杖，细看金芙蓉。松杉百尺围，藤萝千万叠。尔非卢度仙，精神乃相接。倏然岩谷底，彷佛玄圃丘。履我旧行迹，何殊梁家游。松风落松花，片片勿轻扫。更欲三顾栖，同君采薇草。
过临江访彭声之
作者：王沂
朝代：明
体裁：五言律诗

金凤洲边路，维舟重忆君。江虚秋气入，沙净曙光分。断雁前汀起，鸣钟隔岸闻。因过鉴池上，诗思乱愁云。
过青原访先侍郎敕葬处志感
作者：王沂
朝代：明
体裁：五言律诗

赐葬忆先坟，林峦锁暮云。野乌啼夜月，石马卧秋氛。勋业悲前哲，簪缨愧后闻。流传青史上，翊戴宋明君。
送上清张叔大鍊师东迁
作者：王沂
朝代：明
体裁：古风

芒荡有气浮天关，真人乃在圯桥间。功成往事赤松子，心与浮云如等间。上清亿劫玄教起，坐引诸天黍珠里。时闻仙子御风来，身着山中紫霞绮。东海尘飞二十年，仙凡消息两茫然。守关人识青牛去，渡海书逢白鹤前。五陵八百遗仙记，思欲攀天问天帝。三尺青萍手可挥，一品银章肘先系。笑把芙蓉花，相期访蓬岛。不见河上公，空怀橘中老。大明治世龙溪秋，乍来倏往应难留。月明后夜碧天净，笙鹤迟尔缑山头。
送姻弟刘子彦应辟
作者：王沂
朝代：明
体裁：七言律诗

画船冲雨发官河，束帛徵贤是礼罗。天上午门新日月，海中春水净风波。经筵进讲先三礼，名世登崇重四科。自昔珠林推俊秀，茂才承制蚤鸣珂。
送谢子良驿丞之京
作者：王沂
朝代：明
体裁：七言律诗

水驿论交旧著名，春城分袂若为情。空群奇骥长千里，惜别流莺更一声。白下雨收梅子熟，清江风过柳花轻。归船暂泊应回首，五色云中是玉京。
题严甥玄龄松轩读书图
作者：王沂
朝代：明
体裁：五言律诗

忆尔幽轩好，鱼书久未逢。高科怀五桂，乔木爱双松。流水池边路，浮云户外峰。世家元不忝，力学待昌宗。
题刘彦昭杏林春晓图
作者：王沂
朝代：明
体裁：七言律诗

久看林杏发双条，每到春晴花最娇。彩云终日净如拭，绛雪有时吹未消。简方清润浮书庋，接席繁阴落酒瓢。旧游回首已十载，结实累累须见招。
题观泉图
作者：王沂
朝代：明
体裁：四言诗

毖彼泉水，其清浏浏。既出于山，亦经于丘。原则有坎，陆则有岐。汪汪洋洋，莫知所之。奔壑西驰，经天东注。夫岂性然，势激而寓。敛此涓滴，至于寻丈。随波同流，惟海是向。彼观泉者，朋簪童琴。洗耳其操，濯缨其心。鸣雨林臻，霏雪厓至。时不待人，图不尽意。漆园蒙庄，妙契渊默。君子与人，果行育德。养正之功，有渐无已。勖尔后来，是之取尔。
黄堂冬夜词二首呈全子仁大参·其一
作者：王沂
朝代：明
体裁：七言绝句

帘底移琴锦幄张，梅花枝上月如霜。羽书忽报诸州捷，敲折珊瑚一寸长。
黄堂冬夜词二首呈全子仁大参·其二
作者：王沂
朝代：明
体裁：七言绝句

茜色纱笼绛蜡残，绮窗斜月转雕阑。当筵赋得阳春曲，唤取银筝按拍弹。
永州捕蛇歌
作者：王泮
朝代：明
体裁：古风

捕蛇之说情何楚，柳州先生目所睹。余来问俗异昔闻，憩遍甘棠皆乐土。四郊那复捕蛇人，赋役无繁尽安堵。岂因老蟒化灵狐，儿孙不敢为毒痡。抑亦天南风气开，山川恶产今非古。永阳有卒戍桂东，三岁更班一赴伍。蛮烟瘴雾毒于蛇，驱之戚若鱼游釜。官家点名促去程，出门入门步无武。妻儿牵衣泣道傍，见者不胜头咸俯。谁知今日从军愁，不减当年捕蛇苦。我今作歌亦复云，苛政从来猛于虎。使者观风一采之，莫谓俚词浪无补。
中秋夜坐
作者：王泰际
朝代：明
体裁：七言律诗

次第秋声变草虫，渐惊零露满芳丛。月于静夜看方好，人肯无眠便不同。何处山窗千座酒，自消蕉阁一床风。百年几度当头见，忍使良宵委梦中。
咏芍药
作者：王泰际
朝代：明
体裁：七言律诗

需徐一席避花王，序入朱明乃吐香。瘦约自存卑亚相，矜严不失贵家妆。偶将名姓同溱洧，何必风流本洛阳。傍砌倚阑愁欲绝，怕人閒说到专房。
咏西府海棠和韵
作者：王泰际
朝代：明
体裁：七言律诗

烂漫春寒丰格殊，玉堂明烛夜踟蹰。不烦梦见昌州守，浪拟将无金谷珠。睡未足来情自可，红当瘦矣雨何须。君家枝叶多名士，邢尹低昂世所俞。
浪淘沙
作者：王泰际
朝代：明
体裁：词

高阁掩春残。香冷衾单。满城桃李尽朱颜。自分与花同福命，长是心关。道远寄书难。盼煞平安。多因身在翠微间。归看双鸾妆镜里，一样春山。
浪淘沙
作者：王泰际
朝代：明

高阁掩春残，香冷衾单，满城桃李尽朱颜。自分与花同福命，长是心关。道远寄书难，盼煞平安，多因身在翠微间。归看双鸾妆镜里，一样春山。
浴佛日僧寺送春
作者：王泰际
朝代：明
体裁：七言律诗

两院苔厨消艳时，流连砖影与花移。佛灯千劫回春色，东帝颓龄委秀眉。未免有诗才子事，因之惜别古人痴。留题不羡纱笼壁，好把频催谢秭规。
清明醉步
作者：王泰际
朝代：明
体裁：七言律诗

寒食能晴仅有天，扶携筐罍踏春田。生人分醉黄泉酒，宿火重温青墓烟。无味强从欢笑侣，自明非复冶游年。良辰动是添愁思，理发支颐一榻前。
芍药
作者：王泰际
朝代：明
体裁：五言律诗

东风自此去，绰约逞馀芳。端的谁为婿，迟回似避王。将离名可惜，相谑句犹香。无复青春眼，看来也欲狂。
菊花
作者：王泰际
朝代：明
体裁：七言律诗

分得陶家带傲枝，朝来篱畔露纷披。学随年少簪衰鬓，与进霜天酒一卮。冒雨共寻偏事逸，禁寒佳种独开迟。餐英自昔骚人赋，何必黄州满径吹。
雪中出都门
作者：王泰际
朝代：明
体裁：七言律诗

残阳深雪出离亭，蹀躞琼田酒未醒。愿以此心通洁白，能于何处著丹青。萧疏林影藏穷鸟，惨淡山容列远屏。渐次孤城漏灯火，芦沟桥畔数寒星。
题秋海棠
作者：王泰际
朝代：明
体裁：五言律诗

断肠春色里，何事又关秋。翠袖不须竹，朱颜只近愁。诗篇妾薄命，歌谱小梁州。禁足行阶下，情生欲白头。
和湘竹龙歌为杜彦清
作者：王泽
朝代：明
体裁：乐府曲辞

湘娥古竹生湘水，恨血秋凝泪花紫。玲珑五窍开宫徵，君山老龙精不死。江南十月逢杜清，酒酣为吹孤凤鸣。自言十五住帝京，髣髴犹记钧天声。钧天梦落江汉远，紫塞鸿归漫肠断。相逢不必问艰难，绿发萧萧素霜满。请郎再吹予再听，思入九点苍梧青。素女瑶瑟不敢怨，一夜湘中愁百灵。
姑苏感事二首
作者：王泽
朝代：明

百二山河已失扃，孤城独战血魂腥。覆蕉鹿在宁非梦，篝火狐鸣竟不灵。既与群雄争帝鼎，忍随降虏到皇廷。致身早得归麟阁，应共长驱下建瓴。天星夜落水犀军，又见吴宫走鹿群。睥睨金汤徒自固，怆惶玉石竟俱焚。将军只合田横死，国士宁无豫让存。风雨明年寒食节，□盂谁上太妃坟。
姑苏感事二首·其一
作者：王泽
朝代：明

百二山河已失扃，孤城独战血魂腥。覆蕉鹿在宁非梦，篝火狐鸣竟不灵。既与群雄争帝鼎，忍随降虏到皇廷。致身早得归麟阁，应共长驱下建瓴。
姑苏感事二首·其二
作者：王泽
朝代：明

天星夜落水犀军，又见吴宫走鹿群。睥睨金汤徒自固，怆惶玉石竟俱焚。将军只合田横死，国士宁无豫让存。风雨明年寒食节，□盂谁上太妃坟。
宋徽宗画瓶中桂花
作者：王泽
朝代：明

玉色官瓶出内家，天香谁贮月中花。六宫只爱新凉好，不道金风捲翠华。
寄友人
作者：王泽
朝代：明

我本东海人，家住东海头。自从丱角时，便向西州游。迩来西游十九载，夜夜思归梦东海。此身厌逐戎马间，落魄惟存壮心在。今年始欲向东还，便将归老天台山。相随仙人养鸡犬，笑弄绿水桃花间。况闻溪上桃已熟，仙女婵娟面如玉。春风绾结双绿鬟，舞腰解按山乡曲。去年群仙遥见招，谓予自是王子乔。山中何尝识酒禁，日日烂醉吹璚箫。昨日才经四明道，故人相见惊绝倒。间关万死得生还，颜色还同旧时好。忽闻天吴落海隅，到海要拾明月珠。大风三日撼天黑，海底吹折红珊瑚。洪涛如山老蛟怒，白日江皋塞烟雾。仙山咫尺不得归，目送冥冥塞鸿去。棹舟惆怅却西回，侧望仙山心欲摧。空怀帝子芙蓉阙，遥望中天雨玉台。愁来昏昏枕书睡，呼酒狂歌不成醉。丈夫出处真可怜，往往长遭不如意。作书为谢丹霞仙，金堂石室无清缘。有心未罢秋来约，更待秋风海月圆。
寄泐季潭
作者：王泽
朝代：明

宝树香云合，龙池绿水新。凉多今夏雨，僧少去年人。一骑留京国，双鸿入塞尘。西天几万里，沙草阔无垠。
小游仙三首·其三
作者：王泽
朝代：明
体裁：七言绝句

独绕瑶坛歌洞章，青天如水月华凉。閒将一掬芙容露，乞与神龙作雨香。
小游仙三首·其二
作者：王泽
朝代：明

东度扶桑看日华，却随王母借飙车。夜凉海色平如掌，倒看青天起赤霞。
小游仙曲二首
作者：王泽
朝代：明

中山千日酒初醒，却爱玄都夜景清。起坐天门吹玉笛，月中珠树起秋声。独步瑶坛歌洞章，青天如水月华凉。閒将一掬芙蓉露，乞与神龙作雨香。
小游仙曲二首·其一
作者：王泽
朝代：明
体裁：七言绝句

中山千日酒初醒，却爱玄都夜景清。起坐天门吹玉笛，月中珠树起秋声。
小游仙曲二首·其二
作者：王泽
朝代：明

独步瑶坛歌洞章，青天如水月华凉。閒将一掬芙蓉露，乞与神龙作雨香。
李太白像
作者：王泽
朝代：明

春殿龙香试綵毫，诗成夺得锦宫袍。归来笑拥如花妓，卧看蔷薇月上高。
竹枝青鸟
作者：王泽
朝代：明

阿母瑶池信不通，茂林松柏老秋风。野池春雨丛篁绿，青鸟犹来认故宫。
自太湖至省宿茶铺岭
作者：王泽
朝代：明

缺月耿初夕，荒寒野店开。松声一枕落，茅屋万山堆。愁岂扫能去，春还迟不来。思亲今夜梦，已近半程回。
芦雁
作者：王泽
朝代：明

拍天烟水接潇湘，芦苇秋风叶叶凉。何处渔郎夜吹笛，雁群惊起不成行。
赵松雪八骏图
作者：王泽
朝代：明

赵家王孙擅好书，更复画马如江都。尝从玉堂罢春直，惯写天马随监奴。马来西宛龙八尺，势或怒惊如鹊立。似疑初浴荥河波，身上龙纹五花湿。王孙写骏不写形，运思已入天机精。都将临池古书法，落笔一扫千人惊。今逢此图乃八疋，老我见之惟叹息。人间驽骀漫纷纭，天上龙纹谁购得。忆昨八骏登瑶池，昆崙万里天西陲。风行电迈景恍惚，翠蕤不动天王旗。古来八骏虽已矣，房星在天还不死。雄姿伏枥世岂无，胡乃惟称穆天子。
题十八学士图
作者：王泽
朝代：明

晋阳天人赤龙子，按剑叱咤风云起。下嫌九土足腥秽，欲将乾坤翻海洗。妖蟆射杀落九重，日月再启光曈曈。十八文星烂奎壁，玉堂高开连紫宫。天生奇才真羽翼，南金大珠何足惜。凤凰笙管宴彤庭，日听四海歌太平。图形更诏丹青手，不独云台画将星。君不见嬴家祖龙坑学士，山下看瓜同日死。阿房壁土未曾乾，草绿宫垣哭秋鬼。
题方道人壶□诗
作者：王泽
朝代：明

仙城芙蓉青匝溪，郁萧琼馆开浮黎。飞甍仰空不可跻，青壁直上缘金梯。仙人星冠紫霞服，万□不死中冥栖。山中芝田春雨熟，绿叶如掌人参齐。君曾学仙炼仙骨，丹经夜读灯燃藜。华星荣荧云月澹，桂树露湿青鸾啼。东来却访赤松子，溪上白石犹眠羝。仙人为惜别意远，水墨写尽仍笺题。仙山本似玉壶好，别□天地无端倪。只愁洞口缘烟满，咫尺春涧桃花迷。君今东游几千日，青□已涴人间泥。岂无黄精扫白发，落日易接红尘低。每从画里见山水，但觉扰扰随醯鸡。山中仙人定相忆，每鹤颇寄书来迟。归时为问守鼎虎，药□分我才刀圭。
题画
作者：王泽
朝代：明

茂陵帝子好神仙，别起高楼入半天。望断巢笙空外下，海山珠树没秋烟。
高宗所书绢素杜律
作者：王泽
朝代：明

江头宫殿日迟迟，朝退千官默坐时。春尽龙沙无雁度，尺缣惟写少陵诗。
上巳日与诸公饮酒
作者：王洪
朝代：明

斯人寄一世，生与忧患并。惟兹杯酒间，庶以得其情。良晨况时至，草木欣向荣。惠风扇郊原，百鸟亦和鸣。肴核无馀品，斟酌恣纵横。陶然与天游，况复物我形。昔称王子乔，服药以长生。于今定何许，但有三山名。织女无成匹，牵牛不服耕。君当恕我醉，此言其可听。
与时彦登岸折梨花口号
作者：王洪
朝代：明

一树繁花开远田，閒来攀折晓风前。天涯何处无春色，不遇情人空自怜。
中秋宴集分韵得斗字
作者：王洪
朝代：明

商籥严次律，尧蓂届中候。白露下高梧，凉飙递疏柳。玉堂属永夜，金樽集良友。行伫素轮出，坐敞华宴久。初瞻碧云腹，忽吐沧海口。高凌灏气上，独出黄道右。九霄豁清明，万里破昏黝。钧天静聆曲，广殿细见牖。兔壮玉赑屃，桂老枝蚴蟉。窃丹想仙术，弄斧慨神手。合璧瑞已徵，倚玉会斯偶。肥燖蓟兆羖，香荐江南酒。伏雌始见抱，鲜鲂初脱罶。时果饤枣栗，园蔬杂姜韭。露葵甘若荠，霜梨脆胜藕。醉欢互促膝，雄辩或挥肘。骋博探九丘，钩秘紬二酉。善谑竞语捷，联赋诧韵陡。射隐角三三，推数穷九九。清辉转娟媚，凉意亦䬀浏。夜静数警柝，更深屡瞻斗。共欣良愿惬，载感皇恩厚。清切登紫闼，逍遥曳华绶。愧微衔环报，庶勉介石守。学步久惩拙，效颦更惭丑。抒章倘予诲，一报琼与玖。
临清闸
作者：王洪
朝代：明

鸣笳出古镇，挂席凌长河。风湍下滩险，春色入关多。津树朝烟合，汀花暮雨过。榆钱缀古岸，荇带乱回波。顺水扬舲去，中流击节歌。非复乡关感，遗思在岩阿。
临高台
作者：王洪
朝代：明

今日不乐，登彼高台。吹竹弹丝，与君徘徊。发我浩歌，酌我金罍。顾望四山，郁何崔嵬。人生若寄，多忧何为。岁月既遒，曾不我迟。皎皎明月，泥沙蔽之。灵蜦云飞，蝍且制之。织女在室，不秉机杼。惟星有鳖，不可以釜。黄鹄一举，戾于云衢。啁啁鸒斯，哂之枋榆。莫高匪山，莫深匪海。玄穹为幕，长河为带。招彼黄鹄，俾为君驾。君坐而驰，我以为御。超厥泰邃，历天而游。逍遥无为，以永千秋。
九日宴集分韵得涵字
作者：王洪
朝代：明
体裁：五言排律

弹冠登玉署，开宴列华簪。騕袅嘶金埒，葡萄出紫坛。萸香和露重，菊蕊着霜酣。鲙斫河鱼美，粳炊晚稻甘。雁行凌朔气，山势压秋岚。美具人皆适，欢多事总堪。云烟飞细扎，珠玉间清谈。笔陈倾韩白，辞锋挫禹弇。棋偏虚处击，钩忽暗中探。巧诧防城翟，雌嘲守柱聃。齐穷犹借一，曹败或过三。地迥瞻天近，恩深颂海涵。仕非干水鉴，官即带冰衔。禁草频宣视，天香屡赐含。已看空冀北，宁复滞周南。舜曲歌民阜，周诗戒士耽。谁云贤博奕，还以慎朝参。即此联嘉藻，庸疏祇自惭。
九日宴集分韵得涵字
作者：王洪
朝代：明

弹冠登玉署，开宴列华簪。騕袅嘶金埒，葡萄出紫墰。萸香和露重，菊蕊着霜酣。鲙斫河鱼美，粳炊晚稻甘。雁行凌朔气，山势压秋岚。美具人皆适，欢多事总堪。云烟飞细扎，珠玉间清谈。笔陈倾韩白，辞锋挫禹弇。棋偏虚处击，钩忽暗中探。巧诧防城翟，雌嘲守柱聃。齐穷犹借一，曹败或过三。地迥瞻天近，恩深颂海涵。仕非干水鉴，官即带冰衔。禁草频宣视，天香屡赐含。已看空冀北，宁复滞周南。舜曲歌民阜，周诗戒士耽。谁云贤博奕，还以慎朝参。即此联嘉藻，庸疏祇自惭。
五马图
作者：王洪
朝代：明

五王花马早朝归，侍宴彤廷出禁迟。一派玉箫人醉后，芙蓉园里浴春池。
从军行
作者：王洪
朝代：明

沙漠聚烟氛，喧喧动六军。兵符分上国，戎服映关云。报主持高节，捐躯立异勋。愿将三尺剑，一为解时纷。
仪真道中
作者：王洪
朝代：明

王程不可缓，孤棹且宵征。古渡无人语，长空惟月明。湖连四野阔，天与大江平。明发维扬郡，登临益怆情。
修竹诗寄沈公辅
作者：王洪
朝代：明

修竹一何盛，生此南山岑。苍松冠其阳，灵芝蔽其阴。蟠地下冥漠，干云上萧森。凉飙飒然至，清籁时自吟。幽响振虚谷，秀色滋远林。丹山有奇乌，昆崙有珍禽。羽翼何葳蕤，翻飞此岖嵚。交鸣泬寥外，共栖苍翠深。离离啄佳实，？？和好音。坐阅岁时久，岂为霜霰侵。桃李发春墟，容冶竞追寻。夫容亦窈窕，媚此秋江浔。时至岂无华，岁寒难比心。猗猗诚为美，亭亭良所钦。因之赋淇澳，永言谐素襟。
修竹诗寄沈公辅
作者：王洪
朝代：明
体裁：古风

修竹一何盛，生此南山岑。苍松冠其阳，灵芝蔽其阴。蟠地下冥漠，干云上萧森。凉飙飒然至，清籁时自吟。幽响振虚谷，秀色滋远林。丹山有奇乌，昆崙有珍禽。羽翼何葳蕤，翻飞此岖嵚。交鸣泬寥外，共栖苍翠深。离离啄佳实，��和好音。坐阅岁时久，岂为霜霰侵。桃李发春墟，容冶竞追寻。夫容亦窈窕，媚此秋江浔。时至岂无华，岁寒难比心。猗猗诚为美，亭亭良所钦。因之赋淇澳，永言谐素襟。
全冲斋为孙医士赋
作者：王洪
朝代：明

吾闻秦越人，昔遇长桑君。饮此上池水，刀圭遂通神。寂寞千载后，君复扬清芬。宝鼎飞神丹，泥丸养天真。香生橘井泉，花开杏林春。韩康守药价，宋清焚券文。愿从乞灵诀，永以和天钧。
再酬时彦
作者：王洪
朝代：明

昊穹斡玄化，时序相推斥。昴毕始昏中，瑶光已东直。枯荄发柔姿，潜虬起幽蛰。和风扇淑气，流波涣然碧。登高望古人，丘冈莽今昔。形容不可见，荣名在金石。琴书对樽酒，开怀聊与适。君子勤以戒，小人酣以溺。赫赫而明明，前贤以自式。
写怀
作者：王洪
朝代：明

春阳喣万汇，苍鹰化为鸠。腐草一何微，熠耀乃宵流。盛年不再遇，流光忽已遒。四十而无闻，能不为我忧。
出龙河次胡祭酒韵
作者：王洪
朝代：明

画船鸣鼓发官河，共说仙郎此地过。山色遥连吴苑树，雨声微长楚江波。蒲汀渺渺来鱼艇，柳岸悠悠起棹歌。春日共承恩泽重，风光随处散阳和。
北京八咏 其一 居庸叠翠
作者：王洪
朝代：明

岩峦重叠倚天开，翠色横秋海上来。万里长城连朔漠，九霄佳气接蓬莱。闻鸡关吏开门早，贡马蕃王纳土回。愿刻苍崖歌圣德，汉家今数子云才。
北京八咏 其七 卢沟晓月
作者：王洪
朝代：明

河上人家尚掩扉，河中孤月荡寒辉。清霜古店闻鸡早，落叶空林见客稀。飞雁渐随秋影没，远山还映曙光微。壮游记得从东道，疋马高吟此际归。
北京八咏 其三 太液晴波
作者：王洪
朝代：明

仙沼天开近帝闱，碧漪千顷漾晴辉。春涵树色浮金阙，暖泛花香映紫微。神鲤遥从银汉跃，水禽长带彩云飞。百川喜逐恩波远，万派朝宗向此归。
北京八咏 其二 玉泉垂虹
作者：王洪
朝代：明

碧嶂丹崖泻不停，翠微云净转分明。春风不散空中影，夜月偏闻树底声。内苑分来瑶草合，御桥流出凤池平。仙源信与人间别，岁岁年年长自清。
北京八咏 其五 蓟门烟树
作者：王洪
朝代：明

万家杨柳暗春城，曙色微分乳燕鸣。空翠不随香雾散，清阴犹带晓寒轻。平川杳霭迷征骑，小苑依微拂去旌。最是清明看花处，几回吟望独含情。
北京八咏 其八 金台夕照
作者：王洪
朝代：明

山色微茫映古台，平原千里夕阳开。谁知碧草遗基在，曾见黄金国士来。树绕河流天外去，鸟翻云影日边回。清时自重飞熊叟，不独奇谋得俊才。
北京八咏 其六 西山雪霁
作者：王洪
朝代：明

日华初映最高峰，玉树凝辉在半空。佳气迥浮丹凤阙，清光遥入翠微宫。松崖乍逐春风散，云峤仍含夜月重。青琐朝回频极目，却将郢曲咏年丰。
北京八咏 其四 琼岛春云
作者：王洪
朝代：明

琼圃瑶台接太清，凤纹龙彩照春晴。九重自逐祥风转，五色长承瑞日明。珠树望来留鹤驭，翠华行处拂鸾旌。为章共仰文明化，愿效周诗颂太平。